
ACTA APOSTOLICAE SEDIS 


COMMENTARIUM OFFICIALE 


ACTA PII PP. X 


LITTERAE APOSTOLICAE 


I. 


ECCLESIA 8S. DOMINICI CONFESSORIS, CORDUBAE IN REPUBLICA ARGENTINA, 
ERIGITUR IN BASILICAM MINOREM. 


PIUS PP. X. 


Ad perpetuam rei memoriam. — Praestantiora Catholici Orbis San- 
ctuaria, quae antiqua Christiani populi religione celebria, tum molis 
amplitudine tum liberalium artium ornamento, tum historicis memoriis 
christianum nomen in terris illustrant, de more Romanorum Pontificum 
Decessorum Nostrorum perhonorificis titulis cohonestare solemus. Jam- 
vero minime Nos latet Cordubae intra Reipublicae Argentinae fines 
sacram aedem sub titulo S. Dominici Confessoris atque Ordinis Prae- 
dicatorum Patris legiferi extare ineunte saeculo XVI una cum conti- 
nente eiusdem Ordinis coenobio extructam, rursus aedificatam atque 
ingenti molitione auctam vertente saeculo XIX, denique anno repa- 
ratae salutis mpcccxcii omnigenae artis operibus ditissime decoratam. 
Comperimus similiter eodem illo anno Leonis PP. XIII re. me. Deces- 
soris Nostri nomine et auctoritate aureo diademate redimitam fuisse 
vetustissimam ac thaumaturgam Virginis Deiparae Imaginem, quae, uti 
fertur, ad Peruvianas oras et portum Callao olim appulsa et propterea 
a Miraculo nuncupata, dein Cordubam translata eodem in templo col- 
locata fuit, magnoque ibidem religionis studio colitur, et frequenti fide- 
lium concursu, e cunctis vel dissitis Argentinae Reipublicae regionibus 
peregre illuc confluentium, summopere celebratur. Constat etiam Nobis 
eodem in templo super enunciati Ordinis Fratres haud exiguo numero 

Acta, vol. III, n. 6. — 15-5-911. 13 

sacris muniis diligentissime fungi; plurima in eo Sanctorum lypsana 
pretiosis inclusa thecis honorifice asservari; illius sacrarium copiosa 
et praedivite supellectile confertum esse: tandem ibidem plura haberi 
canonice instituta pia sodalitia, eamque sacram aedem quamplurimis 
privilegiis atque indulgentiis per Apostolicas Piscatoris annulo obsi- 
gnatas litteras ad nostra usque tempora abunde fuisse ditatam. Haec 
animo reputantes, cum dilectus filius Raphaél Aragon, Prior Tucuma- 
nensis et Vicarius Praepositus Regularis Bonaérensi Provinciae Ordinis 
Praedicatorum, una cum Priore memorati Cordubensis Coenobii, Nos 
supplicibus votis flagitaverit, ut idem templum a Sancto Dominico, quod 
uti Beatissimae Virginis Mariae a Miraculo Sanctuarium iure meritoque 
celebratur, inter Minores Basilicas accensere dignaremur, Nos amplis- 
simo etiam Cordubensis Antistitis suffragio permoti precibus huiusmodi 
obsecundandum libentissime existimamus. Quae cum ita sint, Apostolica 
Nostra Auctoritate praesentium vi perpetuumque in modum, templum 
Cordubense Deo in honorem S. Dominici Confessoris dicatum titulo 
ac dignitate Minoris Basilicae cohonestamus, omnibus et singulis hono- 
rificentiis et privilegiis eidem attributis, quae Minoribus Almae Urbis 
Basilicis de iure competunt. Decernentes, praesentes Nostras litteras 
firmas, validas atque efficaces semper existere et fore, suosque plenarios 
atque integros effectus sortiri atque obtinere, illisque ad quos spectat et 
in posterum spectabit, plenissime suffragari, irritumque esse et inane si 
secus quidquam super his a quoquam, quavis auctoritate, scienter sive 
ignoranter contigerit attentari. Non obstantibus contrariis quibuscumque. 
Datum Romae apud S. Petrum, sub annulo Piscatoris, die 111 Aprilis 
mcMX!I, Pontificatus Nostri anno octavo. 
R. Carp. Merry pet VAL, 
a Secretis Status. 


II. 


SODALITAS S. BARBARAE V. ET M. IN ECCLESIA PAROCHIALI LOCI VULGO 
« PLAIMPIED », CONSTITUTA INTRA FINES DIOECESIS BITURICENSIS, ERI- 
GITUR IN ARCHICONFRATERNITATEM CUM FACULTATE AGGREGANDI IN TOTA 
GALLIA. 

PIUS PP. X. 


Ad perpetuam rei memoriam. — Venerabilis Frater Archiepiscopus 
Bituricensis Nobis exponit die 1v mensis Februarii anno mcmv in Ec- 
clesia parochiali loci vulgo « Plaimpied » suae dioecesis piam sodalita- 

tem canonice erectam esse sub titulo S. Barbarae Virginis et Martyris, 
eo quidem consilio ut sodales, statis religionis exercitationibus fungentes, 
a Deo, mortis et vitae Domino, gratiam mortis vel repentinae vel non 
susceptis Ecclesiae sacramentis vitandae obtinere mereantur, beata illa 
Virgine et Martyre intercedente, cuius preces in hac re plurimum valere 
ipsa mater Ecclesia in sua liturgia agnoscit, qauum Summi Pontifices, 
decessores Nostri, Clemens X, Clemens XI, Clemens XII et Innocen- 
tius XII, datis ad hoc Litteris Apostolicis, devotionem huiusmodi pluries 
fidelibus commendarint. Brevi autem eandem societatem tantum incre- 
mentum cepisse testatur ut iam nusquam gentium lateat atque multa 
millia hominum utriusque sexus et cuiusque ordinis in sinu suo habeat 
congregata. Quibus enarratis, quum Archiepiscopus Bituricensis enixe 
a Nobis flagitaverit ut Societatem ipsam Archisodalitatis titulo et privi- 
legiis de Nostra benignitate augere dignemur, Nos decessorum Nostro- 
rum, quos supra laudavimus, et tot christianorum hominum pietate 
permoti, quo magis magisque in dies singulare hoc et omni laude 
dignissimum studium prospiciendi morituris foveatur et crescat, eius- 
dem Venerabilis Fratris optata explere libentissime statuimus. Quare 
Apostolica Nostra Auctoritate, hisce Litteris, Sodalitatem sub titulo 
S. Barbarae, Virginis et Martyris, in Ecclesia Parochiali loci vulgo 
« Plaimpied » dioecesis Bituricensis rite institutam, in Archiconfrater- 
nitatem perpetuum in modum erigimus, evehimus atque consuetis hono- 
ribus privilegiisque ditamus. Archisodalitatis insuper huius sic per Nos 
erectae Moderatoribus et officialibus praesentibus et futuris, similiter 
Auctoritate Nostra per praesentes perpetuo concedimus, ut, si, ipsa fron- 
descente, aliae Societates eiusdem nominis et instituti canonice conditae 
apparuerint futuris temporibus, eas, quae intra tamen fines solius Gal- 
liae extent, servatis forma Constitutionis Clementis PP. VIII fe. re. 
aliisque Apostolicis ordinationis desuper editis, sibi aggregare, et cum 
illis omnes et singulas indulgentias, peccatorum remissiones ac poeni- 
tentiarum relaxationes eidem Archisodalitati a Sancta Sede concessas, 
quae sint communicabiles, communicare licite possint ac valeant. De- 
nique decernimus praesentes Nostras Litteras firmas, validas atque effi- 
caces semper existere et fore, suosque plenarios et integros effectus 
sortiri et obtinere, illisque ad quos spectat et in posterum spectabit, in 
omnibus et per omnia plenissime suffragari, sicque in praemissis per 
quoscumque iudices ordinarios vel delegatos iudicari et definiri debere, 
atque irritum esse et inane, si secus super his a quoquam, quavis aucto- 
ritate, scienter vel ignoranter contigerit attentari. Non obstantibus Con- 
stitutionibus et Ordinationibus Apostolicis, etiam speciali et individua 

mentione et derogatione dignis, ceterisque omnibus in contrarium facien- 
tibus quibuscumque. 

Datum Romae, apud S. Petrum sub annulo Piscatoris die x1 Apri- 
lis memxt, Pontificatus Nostri anno octavo. 


R. Carp. Merry DEL VAL, 
L. 48 S. a Secretis Status. 


EPISTOLA 


AD R. D. CAROLUM GRANNAN, QUI MIRABILI STUDIO AD IUVANDUM AUGENDUMQUE 
URBANUM AMERICAE LATINAE COLLEGIUM OPERAM NAVAT, UT AMERICAE 
ECCLESIIS BONI SACERDOTES INSTITUANTUR. 


Dilecte Fili, salutem et apostolicam benedictionem. — Scribendi inde 
Nobis orta occasio unde tibi exquisitissimae caritatis propositum, ex studio 
scilicet quo Americam Latinam complectimur, eiusque Ecclesiam vitam 
quam Christus Dominus humano attulit generi et habere cupimus et 
abundantius in dies habere. At vero quoties Ecclesiae eiusdem condi- 
tiones reputamus, toties triste illud subit Evangelii « messis quidem multa, 
operarii autem pauci ». Obversatur quippe animo vastus terrarum tractus 
ad excipiendum christianae sapientiae semen nondum satis subactus, 
ibique ingens multitudo hominum Apostolicos viros expostulantium cum 
numero frequentiores tum catholicae rei provehendae aptiores. Ad has 
sollicitudinis causas alia modo accedit, eaque inde petita unde deberet 
uberrimae iucunditatis fructus provenire: dicimus ex Urbano Americae 
Latinae Collegio, cuius res familiaris in iis versatur angustiis ut neces- 
sitas urgeat minuendi alumnorum frequentiam, quam porro (experto 
loquimur) huius regionis dioecesium rationes augendam exposcerent. 
Hine probe intelliges, Dilecte Fili, quam gratum habuerimus nuncium 
initi a te consilii domesticis Collegii eiusdem difficultatibus effusam advo- 
candi largitatem catholicorum ex Foederatis Americae civitatibus. Plenum 
quidem caritatis consilium, quod miserentis Dei beneficio inditum refe- 
rimus, quum neque ulla affulgeat auxilii spes ex Americae Latinae catho- 
licis, quorum subsidia distrahuntur in domestica instituta et recens con- 
ditis vix sufficiunt dioecesibus: neque Nos, licet cupientes et exoptantes, 
vocem cordis sinat excipere praesens Apostolicae Sedis tenuitas. Navitas 
egregia tua et prona ad gratificandum Americae Septentrionalis catho- 
licorum indoles satis laetam in Nobis concitant expectationem. Profecto 

si Americae Latinae Ecclesia maiorem modo exigit vim sacerdotum cum 
virtute tum doctrina praestantium, eam sperare licet praesertim ex alma 
hac Urbe, catholicae Ecclesiae centro ac magistra veritatis, et ex sacris 
hisce palestris et castris in quibus adolescens Clerus, prope sepulcra. 
Apostolorum et Nostris pene sub oculis, comparatur nova quaedam veluti 
militia, ad bonum fidei certamen et ad parem virtutum omnium laudem. 
Quare « rogantes enixe dominum messis, ut mittat operarios in messem 
suam » tibi quidem, Dilecte Fili, gratulamur ob susceptam causam ex 
qua maxime pendent apud finitimos populos christianae rei vigor et 
incrementa: iis vero quos nactus fueris consiliorum tuorum adiutores, 
auctores sumus optime locatae beneficentiae, quum eadem cedat in iuvan- 
dum augendumque Collegium quod experientia comprobavit, comprobat 
absolutissime ecclesiasticae disciplinae domicilium. - Auspex divinorum 
munerum Nostraeque testis benevolentiae Apostolica sit Benedictio quam 
tibi, Dilecte Fili, amantissime in Domino impertimus. 

Datum Romae apud Sanctum Petrum die v Aprilis mcmx1, Ponti- 
ficatus Nostri anno octavo. 


PIUS PP. X. 


S. CONGREGATIO CONSISTORIALIS 


I. 
DUBIA. 


DE STUDIORUM CURSU PERFICIENDO ET IURAMENTO PRAESTANDO 
ANTE SACRAM ORDINATIONEM. 


Propositis dubiis quae sequuntur, scilicet: 1.° utrum ad effectum 
sacrae ordinationis studiorum anni expleti dici possint ad festum Pen- 
tecostes seu SSihae Trinitatis; 2.° utrum iuramentum praestandum ante 
susceptionem ss. ordinum, a Motu proprio « Sacrorum Antistitum » 1 se- 
ptembris 1910 praescriptum, emittendum sit ante singulos ss. ordines, vel 
solummodo ante s. subdiaconatum: haec S. Congregatio, die 24 mar- 
tii 1911, respondit: 

Ad 1% Negative ; sed requiri ut expleatur cursus scholasticus novem 
mensium cum examine finali feliciter emenso. 

Ad 2"™ Sufficere ut praestetur ante ineundum sacrum subdiaconatus 
ordinem , salvo Ordinarii iure illud denuo exigendi ante collationem 
singulorum ss. ordinum si ex qualibet causa necessarium vel utile 
ducat. 

C. Carp. De Lat, Secretarius. 


Scipio Tecchi, Adsessor. 


II. 


DECLARATIO CIRCA DECRETUM DE SECRETO SERVANDO IN DESIGNANDIS AD 
SEDES EPISCOPALES. 


Dubitantibus nonnullis utrum decretum Sacrae Congregationis Con- 
sistorialis diei 2 Tulii 1910 de secreto servando in designandis ad sedes 
episcopales, ubi eadem vel similis forma designationis obtinet ac in foe- 
deratis Statibus Americae septentrionalis, extendatur dumtaxat ad dioe- 
ceses et provincias, quarum Antistites id postulaverint, an ad omnes 
ubi dicta forma in usu est; haec Sacra Congregatio declaravit ad omnes 
extendi. 

Datum Romae, ex Secretaria Sacrae Congregationis Consistorialis, 
die 28 mensis Aprilis 1911. 

C. Perosi, Substitutus. 


Il. 
PROVISIO ECCLESIARUM. 


Successivis S. Congregationis Consistorialis decretis SSmus D. N. 
Pius Papa X has quae sequuntur ecclesias de proprio pastore providit, 
scilicet, 

5 aprilis 1911. — Cathedrali ecclesiae Squillacensi praefecit sacer- 
dotem Eugenium Tosi, vicarium generalem Ariminensem. 

10 aprilis 1911. — Cathedrali ecclesiae Clavarensi sac. loannem 
Gamberoni, parochum loci vulgo Carate Brianza in archidioecesi Me 
diolanensi. 

— Cathedrali ecclesiae Aversanae Revihum Septimium Caracciolo 
di Torchiarolo, hactenus Episcopum Aliphanum. 

11 aprilis 1911. — Titulari ecclesiae episcopali Mopsuestianae sacer- 
dotem Emmanuelem da Silva Gomes, quem constituit Auxiliarem Revihi 
Ioachimi Iosephi Vieira, Episcopi Fortalexiensis. 

— Titulari ecclesiae episcopali Lystrensi sac. Aemilium Ferrais, 
professorem in Seminario Veronensi, quem constituit Auxiliarem Revi 

Cardinalis losephi Francica Nava di Bontifé, Archiepiscopi Cataniensis. 

— Cathedrali ecclesiae Albinganensi sac. losue Cattarossi, directo- 
rem spiritualem in Seminario loci vulgo Cividale in archidioecesi Uti- 
nensi. 

20 aprilis 1911. — Metropolitanae ecclesiae Colocensi et Bacsiensi 
Revmhum loannem Csernoch, hactenus Episcopum Csanadiensem. 

— Cathedrali ecclesiae Magno-Varadinensi Latini-Ritus Revihum 
Nicolaum Széchenyi, hactenus Episcopum Iaurinensem. 

21 aprilis 1911. — Cathedrali ecclesiae Plymutensi sac. Iloannem 
Keily, canonicum cathedralis ecclesiae Plymutensis. 

— Cathedrali ecclesiae Troianae Revhum Dominicum Lancellotti, 
hactenus Episcopum titularem Delcensem. 

22 aprilis 1911. — Cathedrali ecclesiae Iaurinensi sac. Leopoldum 
Arpadum Varady, canonicum cathedralis ecclesiae Csanadiensis 

— Cathedrali ecclesiae Csanadiensi sac. lulium Glattfelder, presby- 
terum archidioecesis Strigoniensis. 

Mandavit autem idem SSmus D. ut hac de re litterae apostolicae 
sub plumbo ad tramitem iuris expediantur. 


S. CONGREGATIO CONCILII 


I. 


DECRETUM QUO CONSTITUTIO APOSTOLICA «ROMANOS PONTIFICES » AD UNI- 
VERSAS CANADENSIS DOMINII PROVINCIAS EXTENDITUR. 


Inter alia quae in Concilio Quebecensi Primo, quod anno 1909 in 
Metropolitana ipsa Quebecensi Ecclesia celebratum est, Patribus eiusdem 
Concilii constituenda visa sunt, id etiam fuit, quod ipsi Apostolicae Sedi 
preces admovendas duxerunt, ut Constitutio, cuius initium « Romanos 
Pontifices » pro Anglia et Scotia VIII Idus Maii anno 1881 primum 
edita et deinde ad plurimas alias regiones extensa, ad omnes quoque 
Dominii Canadensis provincias, pro universis earum Ecclesiis exten- 
deretur. 

Cum autem in Plenariis Comitiis S. H. C. diebus 14 et 21 mensis 
Ianuarii nuper elapsi pro revisione eorum quae in eodem Concilio Que- 


! Vide Acta Apostolicae Sedis, vol. II, an. II, pag. 254. Appendix. 

becensi primo decreta sunt, habitis, Emi Patres petitam memoratae Con- 
stitutionis extensionem perutilem iudicaverint, ideoque votis hac super 
re ab eiusdem Concilii Patribus expressis suffragandum esse censue- 
rint, res ab infrascripto S. H. C. Secretario ad SSmum Dominum No- 
strum Pium PP. X delata est. 

Sanctitas autem Sua in audientia diei 14 huius mensis, omnibus 
perpensis mature, oblatis precibus annuendum benigne censuit eam- 
demque Constitutionem « Romanos Pontifices » de Apostolicae pote- 
statis plenitudine ad universas Canadensis Dominii provincias extendit. 

Datum Romae, ex Sacra Congregatione Concilii, die 14 Martii 
anno 1911. 


C. Carp. Gennari, Praefectus. 
B. Pompili, Secretarius. 


Il. 
S. [IACOBI DE CHILE ET ALIARUM. 


ABSTINENTIAE. 


PostuLatum. — SSmhus D. Noster Pius PP. X, per litteras ‘ et decre- 
tum Emi Card. a Secretis Status diei 1 Ianuarii 1910, pro America Merid. 
et Insulis Philippinis concessiones Bullae Cruciatae penitus abrogavit, 
earumque loco, inter alia, illarum regionum Ordinariis decennale indul- 
tum tribuit singulis annis « facta mentione apostolicae delegationis sim- 
« pliciter et ad litteram prout iacet promulgandum, cuius virtute: 1.° Lex 
«ieiunii sine abstinentia a carnibus servetur feriis VI adventus et 
« feriis IV quadragesimae. 2.° Lex ieiunii et abstinentiae a carnibus 
« servetur feria IV cinerum, feriis VI quadragesimae et feria V maioris 
« hebdomadae. Sed diebus ieiunii semper licebit omnibus, etiam regu- 
« laribus, quamvis specialem dispensationem non petierint, in collatione 
« serotina uti ovis ac lacticiniis. In refetiuncula autem matutina permit- 
« tuntur lacticinia, salva lege parvitatis, et exclusis ovis. 3.° Abstinentia 
«a carnibus sine ieiunio servetur in quatuor pervigiliis festorum Nati- 
« vitatis D. N. I. C., Pentecostes, Assumptionis in coelum B. M. V. et 
« SS. Apostolorum Petri et Pauli ». 


* Vide Acta Apostolicae Sedis, vol. II, ann. II, pag. 215. 

Porro hac accepta facultate, Archiepiscopus S. Iacobi de Chile, 
etiam nomine aliorum Episcoporum illius Reipublicae, exposuit adhuc 
manere « punctum conscientiis anxietatem inducens, quod difficilis est 
«implementi pro fidelibus, scilicet prohibitio permiscendi carnes et 
« pisces in diebus dispensati ieiunii, uti sunt vigiliae minores, quatuor 
«tempora atque dies nonnulli quadragesimae. Quamvis aliqui existi- 
« ment, dispensata ieiunii obligatione et carnium abstinentia, non am- 
« plius teneri fideles ad legem non permiscendi quia in praedictis fun- 
« damentum habet, nos tamen huiusmodi sententiam tutam non credimus 
« et ideo enixe rogamus dispensationem concedi pro universa Republica 
« de Chile circa legem vetantem quominus carnes ac pisces permisceantur 
« in illis diebus in quibus coniunctim iam dispensatum fuit circa obli- 
« gationem ieiunii et abstinentiae ». 

Causas autem ad obtinendam dispensationem ita enumerat: « 1.° Fa- 
« cillima oblivio obligationis non permiscendi in dictis diebus etiam apud 
« pias gentes et familias: nam cum nulla adsit ieiunandi obligatio vix 
« aut ne vix quidem ad prohibitionem permiscendi attenditur, cuius sane 
« oblivio magis in dies augebitur. 

« 2.° Mos in cauponis et domibus refectionis ubique iam praevalens 
« permiscendi carnes piscibus in praedictis diebus, sicut fit etiam apud 
« gentes minus pias. 

« 3.° Accidit quoque apud nos quadragesimam profluere durante 
« tempore vacationum, cum, viribus corporis prae labore et calore fra- 
« ctis, non videtur aequum adeo gravem imponere mortificationem queis 
« congruit requies ab ipso aestivo tempore postulata. 

«4° His accedit quod cum Reipublicae de Chile sit vastissimum 
« littus et piscium copia, difficile et valde onerosum est horum usu pri- 
« vari, cum summo pretio veneant ceterae alimentariae substantiae ». 

« Hisce de causis, concludit Archiepiscopus, facile patet legem car- 
«nem piscibus miscere vetantem a plurimis vix observari in diebus 
« suppressi ieiunii et maxime onerosam esse fidelibus qui legi obtem- 
«perare student germanam observantiam. Idcirco ad subveniendum 
« incommodo nec non ad contemptum ecclesiastici praecepti vitandum 
«S. V. enixe rogamus ut circa illud dispensare dignetur, accedetque 
« gratia haec veluti fastigium ac complementum insignis muneris in 
« christifideles Americae per laudata indulta erogati ». 

Ea quae petitae concessioni favent clare et plene in ipsis precibus 
exposita sunt, quae contra obstare possunt enumerata sunt in exquisito 
Consultoris voto. 

Decisio. Quibus omnibus mature perpensis, EE. PP. in Congrega- 
tione plenaria diei 17 decembris 1910 respondendum censuerunt : 

Attentis omnibus rerum adiunctis pro gratia iuxta preces cum SSmo. 

Facta autem relatione in audientia diei 26 decembris, SSmus reso- 
lutionem Emorum Patrum approbare dignatus est. 


C. Carp. Gennart, Praefectus. 


L. S. 
Basilius Pompili, Secretarius. 


ITI. 
REGIEN. 


IURIUM. 


Synopsis DISPUTATIONIS. — Anno 1828, actis Francisci Antonii Man- 
tovani, Notarii, die 31 Martii exaratis, sacerdos Petrus Guidetti, e Re- 
giensi civitate, novum in insigni collegiata Ecclesia Sancto Prospero 
eadem in Regiensi civitate sacra, canonicatum erexit, cui in dotem 
assignavit: « due capitali fruttiferi al 6°/, attivi di lui e passivi della 
« casa di Francesco Franceschini di Baiso, e sono un capitale di ita- 
« liane lire 8564..... altro capitale di italiane lire 1341 ». 

Cum vero haec dos ita constituta aetatum decursu imminutionibus 
obnoxia facile esse posset, ad eam magis magisque tuendam, fundator 
certam quamdam domum, quam in pago a Sancto Prospero sub titulo 
« di Strinati » nuncupato, ipse possidebat, hypothecae subiecit. « E per 
« maggiormente assicurare in qualunque tempo (ita sane in supra relatis 
« actis erectionis) l’invariabile dote del canonicato fissata in annui zec- 
« chini cinquantadue netti e liberi, costituita nei suddetti capitali frut- 
« tiferi, che in progresso di tempo potrebbero andare soggetti in tutto 
« od in parte a deperimento, o per le circostanze dei tempi non potersi 
« rinvestire nella regole del 6°/, liberi all’anno come lo sono attualmente, 
«esso Sig. D. Pietro Guidetti..... per sé e suoi spontaneamente ed in 
« ogni miglior modo oltre la generale obbligazione della di lui persona, 
« beni tutti presenti e futuri, ha assoggettato a speciale convenzionale 
« ipoteca tanta parte quanto basti di un di lui fondo stabile di biolche 15 
« e tavole 8 con casa posta in Villa San Prospero de’ Strinati ecc. ». 

Ita autem sac. Petrus Guidetti canonicatum constituit, ut iurispa- 
tronatus activi et passivi esset: « di sé in ogni sua occupazione, e dopo 
« di lui, di don Pellegrino, Rettore di Cotogno, poi di Cristoforo suoi 

« fratelli germani, e discendenti da quest’ ultimo, poscia nei discendenti 
« del fu di lui consanguineo Bartolomeo ecc. ». Quod si in eorum linea 
qui ad exercendum ius nominandi canonicum vocati essent, masculi 
deficerent, idem ius fundator vult ut foeminis recognoscatur: « ed in 
« mancanza dei discendenti maschi il diritto di nomina spettera alla 
« femina seniore della suddetta linea nell’ordine di sopra stabilito, ed 
«in fine venendo ad estinguersi la discendenza maschile e femminile 
« dei sopra chiamati, apparterra il diritto di nomina a Mons. Vescovo 
« pro tempore di questa citta sulla terna da presentarsi dal Sig. Prevosto 
« pure pro tempore di detta insigne Basilica di San Prospero ». 

Quamvis sac. Petrus Guidetti speraverit canonicatum a se erectum 
perpetuum futurum, donec nempe mundus extaret: « perpetuo finché 
« durera il mondo », ut eius referantur verba, timens tamen ne post eius 
obitum idem accideret, quod sub Napoleone I factum iam fuerat, ut 
nempe bona ad ecclesiam pertinentia usurparentur et fisco attribueren- 
tur, inter alia haec disposuit: « per qualsivoglia circostanza, che Dio nol 
« voglia, avesse a sopprimersi detto canonicato, in allora la dote, pel 
« medesimo stabilita, dovra tutta per intero devolversi ai discendenti 
« maschi degli eredi di esso Sig. Don Guidetti, ed in difetto dei maschi 
« alle femmine, ed in mancanza pure di queste, ai discendenti maschi 
« di Giacomo Rossini, indi alle femmine, ed in mancanza anche di queste 
« ultime, a mantenere un maestro di scuola in Cotogno sotto commi- 
« natoria che in caso si tentasse di fare sorgere detta scuola in luogo 
« diverso, oppure eretta, si facesse portare altrove, dichiara e vuole detto 
« Sig. Don Pietro Guidetti, che |’ entrata di detto canonicato debba per 
« intero distribuirsi ai poveri della parrocchiale di Cotogno da quel par- 
« roco pro tempore, che dovra amministrare i redditi di detto Canoni- 
« cato ecc. ». Nullum peculiare aliud onus praeter ea quae ceteris canonicis 
communia sunt, sac. Petrus Guidetti in actu fundationis imposuit bene- 
ficiato, nisi ut quotannis in perpetuum duas celebraret missas: « secondo 
« la sua intenzione, una li 24 Nov. e l’altra il giorno anniversario della 
« morte del fondatore ». 

Hae itaque praecipuae fuerunt conditiones, quibus sac. Petrus Gui- 
detti suum erexit canonicatum, easque tum ecclesiastica tum civilis plene 
confirmavit potestas. Secundum vero hasce conditiones anno 1855 cano- 
nicatum hunc obtinuit, eiusque titulo ad ordines promotus fuit clericus 
Aloisius Guidetti, fundatoris nepos, qui etiam in praesens eodem poti- 
tur, imo tot post annos Prior modo effectus est Capituli Collegiatae Eccle- 
siae Sancti Prosperi. 

At duodecim vix transactis annis, postquam idem clericus canoni- 

catum a suo avunculo fundatum obtinuerat, cum interea temporis rerum 
publicarum conditio in Italia mutata penitus fuerit, leges illae latae fue- 
runt, quae patrimonii ecclesiastici eversivae merito fuerunt appellatae, 
earumque vi iis qui iure patronatus laici super beneficiis fruebantur, 
ad dotem ipsorum beneficiorum sibi vindicandam potestas facta fuit, 
tertia fere parte dotis eiusdem fisco soluta. Hisce igitur fretus legum 
civilium dispositionibus, actualis Prioris pater, cui nomen Angelus Gui- 
detti, ne canonicatus a suo fratre erecti dotem amitteret, eam sibi vin- 
dicavit. Haud tamen, canonicus Aloisius Guidetti munera sibi propria 
obire destitit, nec tunc eum vel canonicatu excidisse, vel ab eo esse 
destituendum, quis cogitavit. 

Anno 1887 cum Angelus Guidetti, Prioris pater, supremum obierit 
diem, eius filii paternam adierunt haereditatem, atque bona, quibus ipsa 
constituebatur, actis notarii Vigand partiti inter se sunt, ita tamen ut 
domus a Sancto Prospero sub titulo de’ Strinati nuncupata, qua, uti 
adnotatum iam fuit, Canonicatus Guidetti dos cauta a fundatore fuerat, 
canonico Aloisio Guidetti attributa remanserit. 

Huius divisionis acta, ad quaestionem de qua agitur, quaeque Ca- 
pitulum Collegiatae Ecclesiae Sancti Prosperi inter et canonicum Aloi- 
sium Guidetti, eiusdem Capituli Priorem, vertit, dirimendam, ea certo 
cognoscere quammaxime interest, quae occasione divisionis totius fami- 
liaris patrimonii fratres Guidetti inter se convenerunt. Duo siquidem 
Capitulum Ecclesiae Sancti Prosperi contra canonicum Guidetti suadere 
studet: canonicatus scilicet quem obtinet dotem integram, absque ulla 
nempe detractione ob taxam fisco anno 1867 solutam, a fratribus ipsum 
recepisse; et insuper hanc dotem, cum aliis bonis computatam non 
fuisse; ita ut eidem canonico Guidetti in divisione paternae haereditatis 
et id obtigerit, quod ceteris haeredibus, et praeterea decem circiter libel- 
larum millia, quot revera ab eius avunculo sacerdote Petro Guidetti in 
canonicatus erecti patrimonium statuta primitus fuerunt. 

Cum itaque hac ratione sac. Aloisius Guidetti dominus effectus 
fuerit domus, in qua sui canonicatus dos constituta erat, occasione arrepta 
quod anno 1908 quidam pro eiusdem domus emptione apud ipsum insti- 
terint, eidemque in pretium libellas fere triginta mille obtulerint, nulla 
ab apostolica hac Sede petita facultate aut licentia, veluti si domum 
ipsam alienandi in sua absoluta esset potestate, eam vendidit. Hine alio- 
rum canonicorum irae, qui aliis iam de causis adversus Priorem exci- 
tati, ipsum e Capituli gremio omnino expungendum existimarunt; cumque 
Prior ipsorum obstiterit voluntati, seque canonicum adhuc esse conten. 
derit, rem S. H. C. iudicio dirimendam subiecerunt. 

Quamvis praecipue ob alienationem dotis canonicatus Guidetti causa 
haec coram S. H. C., sistat, haud tamen et alia desunt adversus eum- 
dem canonicum Aloisium Guidetti Capituli Ecclesiae Sancti Prosperi 
gravamina, de quibus utpote cum principali illa quaestione connexis, est 
pariter iudicium ferendum. Conqueruntur sane Canonici quod Prior im- 
mutationes non paucas in prioralis domus conditione suo arbitrio indu- 
xerit; itemque quod pendente hac controversia, domum eamdem absque 
ulla ipsius Capituli venia cuidam locaverit qui de Capituli eiusdem gremio 
minime est, idque contra omnes leges sive generales Ecclesiae, sive par- 
ticulares Regiensis dioecesis: ac tandem contendunt quod iniuria prorsus 
idem canonicus Aloisius Guidetti protestatus sit, eo quod in eius absentia 
et ipso inscio, Capitulum in fratrem receperit sacerdotem Cavandoli , 
eidemque canonicatus ad quem legitime nominatus fuerat, possessionem 
dederit. 

Quod postremum gravamen ut intelligatur, ea referuntur, quae in 
Capitularibus statutis Collegiatae Ecclesiae Sancti Prosperi circa sole- 
mnitates servandas sive in danda possessione novis canonicis, sive in con- 
gregandis Capitularibus conventibus sancita reperiuntur. Capite itaque II° 
earumdem constitutionum haec quoad primum, circa possessionem nempe 
noviter electis canonicis dandam, leguntur: « Canonicus provisus ante- 
« quam realem possessionem acquirat, tenebitur praesentare suas bullas 
« Priori Capituli, quas ipse una cum duobus canonicis, per suffragia eli- 
« gendis, diligenter considerabit, videbitque an sint verae et reales. Po- 
« stea more solito convocari faciet Capitulum, quo praesente, lectis a 
« cancellario seu notario, clare et distincte iisdem Bullis, talis provisus 
« quatenus sit admittendus, a singulo canonico per osculum pacis admit- 
«tetur, postquam illum ultimus canonicus ad chorum associaverit, 
« eumque in possessione sui stalli et loci in Capitulo constituerit ». 

Ad alterum quod attinet ita in iisdem constitutionibus cap. IV sta- 
tuitur: « Prior in prima die feriali cuiuslibet mensis illud (Capitulum) 
« congregabit, et quandocumque sibi videbitur oportere, seu duo saltem 
« ex canonicis instabunt. Priore absente longa et morosa absentia, impe- 
« dito seu recusante sine iuxta causa, Vice-Prior poterit congregare et 
« facere ea omnia quae ipse Prior: absente pariter, impedito seu recu- 
« sante praedicto Vice-Priore, antiquior ex aliis canonicis omnia poterit 
« exequi, et sic successive ». 

Accidit autem ut in quodam capitulari conventu sub initio huius 
anni habito, atque ab eodem Aloisio Guidetti uti Priore eum tantum in 
finem indicto, ut canonici de rationum momentis certiores fierent, qui- 
bus ipse suam agendi rationem in alienatione domus cohonestabat, 

iidem canonici postquam de re moniti fuerint a Vicario Generali, in fra- 
trem quoque receperint canonicum Cavandoli, atque de aliis etiam 
egerint, praeter argumentum a Priore statutum, cumque ad hunc con- 
ventum idem Prior minime interfuerit, et omnia proinde in eius absentia 
et contra ipsius mandatum peracta sint, statim ipse protestatus est, atque 
gesta a Capitulo nullius prorsus valoris esse declaravit. 

« Con mia lettera dell’ 11 Gennaio u. s. diretta ai Signori Cano- 
«nici», ita sac. Guidetti suis in litteris die 6 Februarii hoc anno ad 
Regiensem Episcopum datis, « volli renderli avvisati, che nell’adunanza 
« da me autorizzata, non permetteva che si parlasse che della detta me- 
« moria, aggiungendo che se di altre cose si fosse trattato e deliberato, 
«a norma delle pid elementari nozioni di diritto, io poteva eccepire di 
« nullita gli atti stessi. Ora devo informare V. E. che il Signor Cano- 
«nico Vice-Priore si permise di convocare quel Capitclo, collo scopo 
« principale di dare il possesso canonicale al neo-canonico Prof. Gio 
« vanni Cavandoli, e per varie. Questo, a mio modo di vedere, costituisce 
« quello spretum, quel contemptum dei miei diritti come canonico e come 
« Priore, che mi da facolta di chiedere, come chiedo, che sia dichiarato 
« nullo il possesso dato al detto canonico ». Cum vero iam canonici ad 
S. H. C. ob alienationem domus a canonico Guidetti peractam recursum 
habuissent, Regiensis Antistes novam quoque quaestionem de validitate 
possessionis datae canonico Cavandoli S. H. C. pariter dirimendam 
submisit. 

Suis vero litteris ad S. H. C. die 15 Februarii hoc anno datis Re- 
giensis Praesul quae a Capitulo gesta erant enarrans, ita hac super re 
suam exponit sententiam. Praemisso enim quod canonicus Cavandoli 
iam in Curia per impositionem bireti sui canonicatus possessionem 
quodammodo iam receperat, deinde ita prosequitur: « Mentre si discute 
« costi l’esistenza del canonicato o priorato Guidetti, é chiaro che io non 
« debba interloquire. Dico perd che quell’ atto non @ un possesso né spi- 
« rituale né corporale; dico che la lettera del Vicario era diretta ai cano- 
«nici di ricevere il Cavandoli: il Guidetti non era presente, ed in tal 
« caso, secondo le costituzioni di quel Capitolo, il Vice-Priore ha tutti 
«i poteri ». 

Notandum quod mense Ianuario hoc anno non tantum canonicus 
Cavandoli in Prioris Guidetti absentia in canonicatus possessionem im- 
missus fuit, sed et alius canonicus; nihilominus Prior Guidetti contra 
possessionem huic alteri datam protestatus minime est. 

Ceterum Capitulares Collegiatae Ecclesiae Sancti Prosperi iam 
sacerdotem Aloisium Guidetti non amplius neque, uti canonicum, neque 

uti Priorem habent, eo quod sui canonicatus dotem ipse alienaverit ; 
nil mirum proinde si nullum eidem recognoscunt ius. « Non sapendo poi 
« concepire un impedimento maggiore per un canonico, (ita iidem Ca- 
« pitulares), di quello di avere estinta la dote canonicale e di essersi 
« privato egli stesso della ragione e dei diritti di beneficiato, cioé di Ca- 
« nonico, e seguendo I!’ altro adagio, ad Capitulum non admittendi sunt 
« nisi praebendati, cosi non ci ritenemmo obbligati ad invitare al Capi- 
«tolo il Guidetti, disposti a tollerare la sua presenza, qualora fosse 
« intervenuto ». 

Quapropter de alienatione domus a canonico Guidetti peracta prae- 
cipue est agendum, ut diiudicari possit an legitime alienatio eadem 
sive quoad modum sive quoad substantiam facta fuerit, et an post eam- 
dem alienationem idem sacerdos Guidetti sit adhuc necne canonicus. 
Siquidem cum hac quaestione si non omnes, quaedam saltem ex aliis 
quaestionibus connectuntur. 

Iamvero circa primam quaestionem quamvis Capitulum seu Cano- 
nici Ecclesiae Sancti Prosperi et Canonicus Guidetti, eiusdem Capituli 
Prior, in conclusionibus ad quas perveniunt, ex adverso inter se pugnent, 
cum illi canonicum Guidetti suis iuribus excidisse omnino contendant, 
et alter contra uti canonicum et priorem adhuc se habeat, nihilominus 
in hoc inter se conveniunt quod domus alienatio si non quoad mo- 
dum, quoad substantiam saltem legitime facta sit, idque ob dispositio- 
nem fundatoris, quod canonicatus dos ad suos haeredes reverti deberet, 
si quando, canonicatus idem suppressioni fuisset obnoxius, sicuti anno 
1867 revera evenisse omnes censent. Neque id mirum, tum enim Capi- 
tulares, tum canonicus Guidetti quaestionem non in seipsa, seu intrinsecus, 
in quantum scilicet Ecclesiae ipsi eiusque bono interest, respiciunt, sed 
respectu habito ad personam. Nolunt illi sacerdotem Guidetti uti de Ca- 
pituli gremio amplius recognoscere, etsi dotem restituat; vult alter et 
contendit se esse adhuc canonicum, licet dotem alienaverit, eo quia tan- 
dem aliquando dos ipsa deperdita non est, sed potius in melius mutata, 
cum ex domus in qua constituta erat venditione, aucta sit, paratum 
tamen insimul se declarans in eiusdem dotis cautionem vel ad no- 


vam, si fieri possit, constituendam hypothecam, vel ad sponsorem prae- 
standum. 

Siquidem suis litteris ad H. S. Congregationem die 2 Martii hoc 
anno datis, ita canonicus Guidetti quae sibi favent resumit: « Nella 
« mia prima memoria ho provato che lo stabile venduto era di mia pro- 
« prieta. L’ essere stato una volta gravato d’ipoteca per la dote cano- 
«nicale non lo costituiva proprieta ecclesiastica, come ogni creditore 

« ipotecario non é padrone del fondo ipotecato. Ho provato che la pri- 
« mitiva ipoteca era scomparsa al momento della vendita, perché di 
« fronte alla legge civile aveva perduto ogni efficacia. Solo i miei parenti 
« potevano riaccenderla; ma non se ne vide il bisogno. Per tale scom- 
« parsa il debito dotale divenne chirografario, risultante perd dal citato 
« rogito Vigand, e colpiva cosi tutto il mio patrimonio. Ho provato che 
« questo supera ben 17 volte il valore residuo della piccola dote, e che 
«la vendita non ne ha per nulla peggiorata la sicurezza, anzi ha mi- 
« gliorata per la somma che ho lucrato. Ho detto che se fosse stato pos- 
« sibile offrire ipoteca sopra una parte dei miei beni, l’avrei fatto, ed 
«ho concluso coll’ offrire un fideiussore solvibile. In questa memoria 
« dimostro che la clausula devolutiva della dote a vantaggio dei chia- 
« mati dal fondatore si é verificata; ma che la devoluzione nei suoi 
« effetti resta sospesa fino alla mia morte ». Idemque asserit in postrema 
sua ad S. H. C. relatione. Ita quidem arguit sac. Guidetti dispositioni- 
bus praesertim innixus iuris civilis italici, quo pariter utitur ut se adhuc 
canonicum esse ostendat. « Osservo poi (ita illa relatis supra litteris), 
« che la legge 15 Agosto 1867 eversiva dell’ asse ecclesiastico, ha con- 
« servato agl’investiti tutti i vantaggi che godevano prima della stessa, 
« ecosi I’ intiero interesse dei capitali dotali, l’ intiero reddito dei fondi 
« stabili dotali, i quali non potevano esser liberi in mano dei patroni 
« rivendicanti che dopo la morte degl’ investiti medesimi ». 

Contra Canonici, dispositionibus innixi iuris ecclesiastici, contra 
dotis canonicatus a Petro Guidetti erecti alienationem protestati sunt, 
et merito quidem; idque vero potius in ipsius canonici Aloisii Guidetti 
damnum, quam ut canonicatus existentiae et securitati consulerent. Aiunt 
enim eumdem canonicum Guidetti seipsum «in modo forse non cen- 
« surabile » expoliavisse dignitate canonicali iuribusque eidem adnexis. 

Quapropter praeter ea quae ab eximio Consultore, cui haec quaestio 
explananda commissa est, disputata iam sunt, res alio quoque sub 
aspectu consideranda videtur. In dubium sane forsan revocare quis pos- 
set, an eversio bonorum ecclesiasticorum per legem anno 1867 latam 
inducta, ea fuerit, qua secundum Petri Guidetti mentem, bona canoni- 
catus a se fundati ad suos haeredes reverti deberent. Siquidem, omni- 
bus perpensis, eam Petrus Guidetti sui canonicatus eversionem intelle- 
xisse ac praecavere voluisse videtur, ob quam bona in dotem eiusdem 
canonicatus constituta fisco attributa fuissent, adeo ut ad hance ever- 
sionem impediendam ipse constituerit, quod bona eadem hac in hypo- 
thesi potius suis haeredibus essent cedenda. Contra, lege anno 1867 lata 
id ipsum circa bona ad beneficia iurispatronatus laici pertinentia statu- 


{ 
i 
4 


S. Congregatio Concilii. 193 


tum est, quod idem Petrus Guidetti ad canonicatus deletionem vitan- 
dam suo testamento disposuerat, ut nempe patroni bona ipsa redimere 
seu sibi vindicare possent. 

Certe in vim legis supra relatae, canonicatus Guidetti in sua indi- 
vidualitate uti ens, iure civili italico inspecto, non amplius existit, non 
ita tamen, ut in potestate non sit patronorum, dummodo velint, fun- 
datoris voluntatem exsequi, ac onera adimplere canonicatui eidem 
adnexa. 

Imo eadem lex dum patronis, qui iurepatronatus laico super bene- 
ficia fruuntur, permittit, ut eorumdem beneficiorum dotem sibi vindi- 
care possint, haud tamen cum ipsis dispensat, ne oneribus satisfaciant, 
quibus bona eadem a fundatoribus gravata fuerunt. Jamvero dubitari 
vix potest quin Petrus Guidetti voluerit quod beneficium a se erectum 
in quantum fieri poterit servaretur; id enim, ut alia omittam, apertis- 
simis verbis ipse declarat. In supplici namque libello, quo a civili pote- 
state facultatem petiit canonicatum erigendi, ait se velle: « istituire e 
« fondare un canonicato perpetuo finché durera il mondo ». 

Id verum ex rerum adiunctis confirmatur, quibus canonicatus Gui- 
detti erectio facta est. Siquidem sicut ipsemet canonicus Aloisius Gui- 
detti aperte admittit, id in statuenda reversibilitate ad suos haeredes 
bonorum sui beneficii sac. Petrus Guidetti prae oculis habuisse certum 
est quod sub Napoleone I evenerat; ne ideo idem de suo canonicatu 
in posterum eveniret, voluit ut potius bona in eiusdem canonicatus 
dotem constituta suis haeredibus cederent. At uti notum est, sub Napo- 
leone I Ecclesiarum Collegiatarum praesertim beneficia susdeque versa 
omnino sunt, eorumque bona fisco absolute attributa. 

Haec forsan recogitantes canonici Aloisii Guidetti fratres eidem, uti 
videtur, canonicatus dotem ex integro cesserunt sive donarunt sub modo 
aut ob causam. Quamvis enim licet requisita; neque notarii acta pro- 
ducta sint, quibus domus a Sancto Prospero de’ Strinati nuncupata, 
alienata est, neque pariter alia acta a notario Vigand exarata, quibus 
anno 1887, demortuo patre eiusdem sacerdotis Aloisii Guidetti, fratres 
Guidetti bona paterna inter se partiti sunt, indicia tamen eaque gravis 
sane momenti, non desunt, ex quibus verum esse videatur, quod hac 
super re canonici adserunt. Nam in primis alienationem dictae domus, 
in qua quidquid sit de hypotheca, certe ipso hac in re non contradi- 
cente canonico Aloisio Guidetti, ad haec usque tempora canonicatus 
dos constituta remansit, solus idem canonicus Guidetti peregit, quin 
eius fratres, qui interesse in re habuissent, intervenerint; et insuper 
canonici haec in suprarelatis actis notarii Vigand legi et contineri affir- 

mant: « Lo stabile di San Prospero de’ Strinati (civé il fondo della garan- 
« zia dotale) é assegnato in piena proprieta al can. Luigi Guidetti, colla 
« menzione espressa che vi restava compresa la dote stessa del Cano- 
«nicato del Giuspatronato Guidetti, in L. 9925, come da atto di fon- 
« dazione ». 

Animadvertendum tamen expositam hanc mentis seu voluntatis sa- 
cerdotis Petri Guidetti, canonicatus de quo agitur fundatoris, interpre- 
tationem a canonico Aloisio Guidetti reiici omnino. Capituli namque 
procuratori, qui de ea innuit, ita ipse respondit: « Da un certificato rego- 
« lare da me prodotto, si rileva che nelle fondazioni anteriori alla sop- 
« pressione napoleonica, non havvi alcun provvedimento pel caso di una 
« soppressione, perché fatto non mai avvenuto nella vita pid che millenaria 
«del medesimo, mentre in tutte le posteriori @ provveduto al caso di 
«una seconda soppressione che non poteva essere che la civile, per- 
« ché questa sola si era verificata, e doveva verificarsi 67 anni dopo la 
« prima. 

« Al fondatore era noto che il Capitolo di San Prospero soprav- 
« visse alla soppressione napoleonica con i quattro canonicati di giu- 
« rispatronato che non furono incamerati; dippii aveva veduto comple- 
«tarsi in pochi anni il Capitolo, quindi, come aveva preveduto una 
« seconda soppressione civile, poteva prevedere anche una seconda resur- 
«rezione ecclesiastica del medesimo, attesa la singolare devozione dei 
« Reggiani per San Prospero..... Egli inoltre non poteva ignorare la dot- 
«trina dello Scarfantonio ammessa anche dalle sacre Congregazioni, 
«che licet Capitulum non possit ab uno inchoari, quia ad Capitulum 
« efformandum tres saltem requiruntur, potest tamen ab uno conservari. 
« Se aveva dunque tanta premura per il Capitolo, poteva conservarlo 
«con il suo canonicato, molto pid che non poteva mancare quello 
« del Parroco, unito al beneficio parrocchiale, e doveva, come si é@ detto, 
« prevedere che altre fondazioni non sarebbero mancate. Eppure non 
«lo fece ed inseri la nota clausola. Perché? Io non voglio fare I’ indo- 
« vino come I’ avvocato dei Sigg. Canonici, ma la perdita della perso- 
« nalita civile vuol dir poco? Lo sappiamo noi che 16 anni fa per non 
« essere ridotti alla condizione di cappellani dovemmo sostenere una 
« lite contro il canonico parroco, il solo civilmente riconosciuto ». Quare 
concludit testatoris verba esse stricte interpretanda secundum satis nota 
iuris principia: « quod testator non diait, non debet intelligi » et « quod 
« testator non est loquutus, nec voluisse praesumitur ». 

Ad canonicorum accusationem ipsum saltem irregularem effectum 
fuisse, cum dotem beneficii alienaverit, cuius titulo ad sacros ordines 

promotus fuit, idem canonicus Guidetti haec respondit, quae referre 
praestat, cum quaestionem magis magisque declarent: « Appena stabi- 
« lito il compromesso di vendita, per la quale era stato precedente- 
« mente autorizzato da Monsignor Vicario Generale senza |’ imposi- 
« zione di alcuna condizione, chiesi a Monsignor Vescovo come doveva 
« regolarmi, perché la dote del canonicato mi serviva anche per il titolo 
« di sacra ordinazione. Mi rispose che stante l’entita del mio patrimonio 
« e l’affidamento che io davo di conservarlo, valendosi della facolta 
« concessagli dalla Santa Sede, mi dispensava dalla costituzione rego- 
« lare del medesimo. Siccome poi per essa sarebbe occorsa una ipoteca 
« quasi eguale al valore della dote canonicale, mi tenni per la stessa 
« ragione dispensato dal garantire quest’ ultimo, molto pid che i frutti 
« relativi erano sicuri, perch ho in mie mani il capitale dotale, e nel 
«caso mio, solo di quelli si potrebbe chiedermi garanzia. Quando 
« acquistai la casa, ottenni a mutuo sopra cambiale L. 40.000, tuttavia 
« se si dubita dalla S. C. della mia solvibilita, sono pronto ad offrire 
« una garanzia solidale ed anche una ipoteca, se mi si additera il modo 
« di concederla efficace ». 

Et haec de prima quaestione satis esse possunt. Ad aliam quod 
attinet, in qua canonicus Aloisius Guidetti actor est adversus capitulum, 
quaeque receptionem canonici Cavandoli respicit, in capitulari conventu, 
die 11 Ianuarii hoc anno habito, inscio et absente eodem canonico Priore 
peractam, recolendum est, secundum ea quae cap. 33, De praeb. in 6° dispo- 
nuntur, novorum canonicorum receptionem inter negotia recenseri, ad 
quae omnes capitulares etiam absentes a civitate sunt citandi. Quare 
hac super re non iniuste forsan canonicus Guidetti conqueritur se fuisse 
contemptum, eaque de causa contendit canonicum Cavandoli invalide 
in sui canonicatus possessionem immissum fuisse. 

Capitulum autem praeter ea quae resumpta iam supra sunt, sive 
ab ipso sive a Regiensi Antistite adducta, nil aliud quod sit memoratu 
dignum in sui favorem adlegat; supplicatur, ut si erraverit, quae bona 
fide acta ab ipso sunt, sanentur, attenta praesertim canonici Cavandoli 
pietate, eiusque in canonicalibus muneribus obeundis diligentia. 

Nil tandem de possessione alteri canonico cui nomen Barani, inscio 
pariter et absente Priore data, in capitulari conventu, die 25 eiusdem 
mensis Ianuarii hoc anno celebrato, referre praestat, cum pil contra ea 
quae eodem in hoc capitulari conventu acta fuerunt, canonicus Guidetti 
exceperit. Notum namque est acta a Capitulo illegitime celebrato, eo quod 
non omnes canonici invitati ad iliud sunt, valida per se esse, nisi qui laesi 
fuerint, reclamaverint. 

De prioralis domus locatione superest demum ut disseratur, quae 
tertia et postrema est quaestio S. H. C. iudicio subiecta. Licet enim et 
de pluribus aliis Capitulum Ecclesiae Sancti Prosperi inter et eius Prio- 
rem controvertatur, tribus tamen tantum supei rebus, super alienatione 
nempe canonicalis dotis, super validitate possessionis canonicatus cano- 
nico Cavandoli a Capitulo in Prioris absentia traditae, ac super prioralis 
domus locatione querelae ad S. H. C. motae sunt. 

Igitur Capitulum acriter conqueritur quod Prior domum pro eius- 
dem habitatione adsignatam absque ipsius Capituli venia operario cui- 
dam locaverit, atque ut arguat id non recte factum fuisse, ad ea quae 
capitularibus in constitutionibus de canonicalibus cameris statuta repe- 
riuntur, appellat. In capitularibus autem constitutionibus haec legun- 
tur:... «sicut ergo templum ac domus Dei valde metuenda est, ita 
« aedificia eiusdem accessoria eidemque deserventia summo in honore 
« esse debent ; ideo statuimus ut in cameris, quae canonicales dicuntur, 
« ad canonicosque pertinent, nequeant nec habitare permittantur, nisi 
« spectatae ac honestae vitae viri, nec in eis ludos exerceri indicentur, 
« aut strepitus, et clamores inhonestos ». Ubi manifeste si viris, spectatae 
tamen ac honestae vitae, permittitur, ut in canonicalibus cameris habi- 
tare queant, id haud statuitur quasi cuique canonico suas cameras aliis 
qui de Capituli gremio non sunt, locare liberum sit, sed eum in sensum, 
ut una cum iisdem canonicis nonnisi viri spectatae ac honestae vitae in 
canonicali domo habitare possint. 

Sed quidquid sit de peculiaribus Regiensis Capituli constitutionibus, 
ipsis generalibus iuris principiis ac canonicis dispositionibus, ipsoque 
naturali rationis lumine facile quisque videt quod cum de domo agatur, 
cuius dominium est penes Capitulum, eum insuper in finem extructa 
seu adsignata, ut Canonicis, pro habitatione inserviat, non possit ad 
alios converti usus, nisi de ipsius Capituli venia, idque tum ne domini 
ius laedatur, tum ad abusus arcendos. 

Nihilominus canonicus et Prior Guidetti suam agendi rationem 
cohonestare satagit, aiens se ad prioralem domum honesto et probo ope- 
rario locandam adductum fuisse ut de pecuniae quantitatibus in eius 
amelioramenta impensis se reficere posset. 


Hac relatione ex officio iam confecta, Capituli S. Prosperi Procu- 
rator acta exhibuit a Notario Vigand anno 1887 exarata, quibus bona 
ab Angelo Guidetti, Prioris patre, relicta inter eiusdem haeredes divisa 
fuerunt. Iamvero ex hisce actis id unum ex iis quae a Capitulo adserta 
sunt certo constare videtur, quod nempe Canonici Aloisii Guidetti fra- 

tres, in eiusdem favorem sexcentum tantum, ab ipso acceptis libellis, 
universa sua iura super canonicatus Guidetti dote, cesserunt ac renun- 
tiarunt ita ut iam de dote eadem libere ipse disponere possit. 


Quae cum ita sint, sequentia diluenda proponuntur 


DUBIA. 


1.° An canonicalis dotis alienatio legitime facta sit, et an canonicatum 
Guidetti non amplius exsistere censendum sit in casu. 

Et quatenus negative ad utrumque; 

2.° An et quomodo canonicalis dotis redintegrationi eiusque securitati 
sit in posterum consulendum in casu. 

3.° An canonicus Cavandoli valide fuerit in casu immissus in pos- 
sessionem sui canonicatus. 

4.° An canonici Guidetti agendi ratio in locanda priorali domo appro- 
bari possit in casu. 

Decisio. Emi Patres S. Congregationis Concilii in plenariis comitiis 
die 17 decembris 1910 respondendum censuerunt: 

Ad I. Negative ad utrumque. 

Ad II. Ad mentem. 

Ad III. Pro sanatione ad cautelam. 

Ad IV. Attentis eaxpositis circumstantiis, negative. 


C. Carp. Gennari, Praefectus. 


L. S. 
Basilius Pompili, Secretarius. 

S. CONGREGATIO DE PROPAGANDA FIDE 


I. 
DECRETUM 


QUO PRAEFECTURA APOSTOLICA DE UBANGHI BELGICO ERIGITUR. 


Ut ad regiones, quae modo Congi Belgici constituunt Apostolicum 
Vicariatum, aditus pluribus pateret missionariis praesertim apud illas 
gentes quae inter Ubanghi et Congo flumina in tenebris paganismi mise- 
ram ducunt vitam, expediens visum est, territorium quod ab Ubanghi 
nomen accipit et intra fines praedicti Vicariatus adhuc contentum fuit, 
ab eodem separare et in Praefecturam Apostolicam erigere. Quapropter, 
in plenariis comitiis die 3* vertentis Aprilis habitis, Emi Patres huius 
S. Consilii fidei Propagandae, Praefecturam Apostolicam de Ubanghi 
Belgico erigendam censuerunt sequentibus statutis limitibus, nempe, ad 
occidentem et septentrionem flumen Ubanghi inde a gradu 1.° 30’ lati- 
tudinis borealis usque eo quo Bomu et Uele flumina confluunt; ad orien- 
tem vero, recta linea quae exinde ducitur ad ostium amnis Itimbiri in 
flumen Congo, atque producitur usque ad lineam parallelam tangentem 
meridianos limites oppidi Abu Mombazi; tandem, ad meridiem, haec 
linea primum, deinde illa quae dividit aquas inter Congo et Ubanghi, 
posthac ea quae similiter aquas dividit inter Ubanghi et Ngiri, ac demum 
gradus 1.° 30’ latitudinis borealis usque ad flumen Ubanghi. Porro novam 
de Ubanghi Belgico praefecturam curis Minorum Capulatorum concre- 
dendam esse statuerunt. 

Hance vero Emorum Patrum sententiam ab infrascripto eiusdem 
S. Congregationis Secretario in audientia diei 4*° vertentis Aprilis SStho 
Diio N. Pio div. prov. PP. X relatam, eadem Sanctitas Sua in omnibus 
ratam habuit confirmavitque ac praesens ea super re Decretum confici 
mandavit. 

Datum Romae, ex aedibus S. Congregationis de Propaganda Fide, 
die 7 Aprilis anno 1911. 


Pro Emo Card. Praefecto 
Veccia, Secretarius. 


Pro R. P. D. Secretario 
Camillus Laurenti, Subsecretarius. 


L. HS. 

II. 
DECRETUM 


QUO LIMES VICARIATUS APOSTOLICI CONGI SUPERIORIS, AD ORIENTEM 
ET MERIDIEM VERSUS, INNOVATUR. 


Ut congruentius territoria ecclesiastica, quae ad maiores lacus 
Africae centralis iacent, distribuerentur, Emi Patres huius S. Congrega- 
tionis Christiano nomini propagando, in plenario consessu die III* habito 
vertentis Aprilis statuerunt ut limes qui, ad orientem et meridiem versus, 
Vicariatum Apostolicum Congi superioris dividit a Missionibus utriusque 
Victoriae Nyanzae, de Unianembé, de Tanganika atque Nyassa, prout 
sequitur, immutaretur: Ad orientem: Limes anglo-belgicus et germano- 
belgicus, hoc est, linea quae ab ora meridionali lacus Alberti Eduardi 
ducitur primo ad montem Sabinyo et exinde, per lacum Kivu, cursum 
sequitur fluminis Rusizi dividitque demum lacum Tanganika. Ad meri- 
diem: Limes anglo-belgicus, nempe, linea decurrens a lacu Tanganika 
ad lacum Moero. Hane vero Emorum Patrum sententiam SSmo D. N. 
Pio div. prov. PP. X ab infrascripto eiusdem S. Congregationis Secretario 
relatam, in Audientia diei [V* vertentis Aprilis, Sanctitas Sua benigne 
probavit ac ratam habuit, praesensque ea de re Decretum fieri mandavit. 

Datum Romae, ex aedibus S. Congregationis de Propaganda Fide, 
lie 8 Aprilis, anno 1911. 


Pro Emo Card. Praefecto 
Veccia, Secretarius. 


L. S. 
Pro R. P. D. Secretario 


Camillus Laurenti, Subsecretarius. 


III. 
NOMINATIONES EPISCOPORUM. 


Brevi Apostolico nominati sunt: 

8 aprilis 1911. — R. P. Florianus Demange e Seminario Parisiensi 
pro Missionibus ad exteras gentes, Episcopus titularis Adrassensis et 
Vicarius Apostolicus novi Vicariatus de Tai-kou in Corea. 

12 aprilis 1911. — R. P. Celestinus Ibafiez Aparicio ex Ordine Fra- 
trum Minorum, Episcopus titularis Bagensis et Vicarius Apostolicus novi 
Vicariatus de Sien-si septentrionalis. 

S. CONGREGATIO INDICIS 


DECRETUM. 
Feria II, die 8 Maii 1911. 


Sacra Congregatio Emorum ac Rmorum S. R. E. Cardinalium a SSino 
Domino nostro Pio PP. X Sanctaque Sede Apostolica Indici librorum 
pravae doctrinae, eorumdemque proscriptioni, expurgationi ac permis- 
sioni in universa christiana republica praepositorum et delegatorum, 
habita in palatio Apostolico Vaticano die 8 Maii 1911, damnavit et 
damnat, proscripsit proscribitque, atque in Indicem librorum prohibi- 
torum referri mandavit et mandat quae sequuntur opera: 


GABRIELE D’AnnuNzI0, Omnes fabulae amatoriae (Romanzi e Novelle). 
— Omnia opera dramatica. 
— Prose scelte. Milano. 


P. A. S. Catechismo di storia sacra. Cremona 1910. 
Antonio Focazzaro, Leila, Romanzo. Milano 1911. 


IoannEs Konrap ZEeNNER, Die Psalmen nach dem Urtext. 
und herausgegeben von Hermann Wiesmann. I. Teil. Uebersetzung und 
Erklérung. Minster 1906. 


OrmaniAn, L’Eglise Arménienne : son histoire, sa doctrine, 
son régime, sa discipline, sa liturgie, son présent. Paris 1910. 


Itaque nemo cuiuscumque gradus et conditionis praedicta opera 
damnata atque proscripta, quocumque loco et quocumque idiomate, 
aut in posterum edere, aut edita legere vel retinere audeat, sub poenis 
in Indice librorum vetitorum indictis. 


IosepH TURMEL et Petrus Batirrot decreto S. Congregationis, edito 
die 2 Ianuarii 1911, quo quidam libri ab eis conscripti notati et in Indi- 
cem librorum prohibitorum inserti sunt, laudabiliter se subiecerunt. 
Etiam auctor anonymus libri inscripti La vraie science des Ecritures, ab 
hac S. Congregatione eodem decreto diei 2 Ianuarii 1911 prohibiti, huic 
decreto laudabiliter se subiecit. 

Quibus SSmo Domino nostro Pio Papae X per me infrascriptum 
Secretarium relatis, Sanctitas Sua decretum probavit, et promulgari 
praecepit. In quorum fidem, ete. 

Datum Romae, die 9 Maii 1911. 


F. Carp. DELLA Praefectus. 


L. S. 


Thomas Esser, O. P., a secretis. 


S. CONGREGATIO RITUUM 


DECRETUM. 


DE REPOSITIONE ET TRANSLATIONE FESTORUM 
IN ECCLESIIS PARTICULARIBUS. 


Quo facilius in Ecclesiis particularibus Officiorum repositiones et 
translationes peragi valeant, Sacra Rituum Congregatio, enixis preci- 
bus tum a Revmis locorum Ordinariis tum a Superioribus Ordinum seu 
Congregationum Religiosarum sibi porrectis obsecundans, audito etiam 
Commissionis Liturgicae suffragio, statuit ac decrevit, ut, ad tramitem 
resolutionis num. 3919 Ordinis Minorwm Capuccinorum 8S. Francisci, 
diei 27 Iunii 1886, ad xvi, tam Kalendarium perpetuum quam Kalenda- 
rium annuale cuiusque Ecclesiae particularis respective redigatur super 
Kalendario Dioecesis, vel Ordinis aut Congregationis; ac proinde, sicuti 
Officia, quae in propria Ecclesia vel Oratorio quotannis impedita sunt, 
fixe assignari debent diei primae liberae in Kalendario perpetuo, ita 
Officia accidentaliter transferenda in posterum celebranda erunt die, 
quae prima libera reperitur in Kalendario annuali, nulla habita ratione 
Officiorum, quae iam translata fuerunt, licet minoris nobilitatis: ser- 
vatis de cetero Rubricis et Decretis. Contrariis non obstantibus qui- 
buscumque. 

Die 3 Maii 1911. 


Fr. Sepastranus Card. MARTINELLI, S. R. C. Praefectus. 
L. S. 


+ Petrus La Fontaine, Ep. Charystien., Secretarius. 

SACRA ROMANA ROTA 


I. 
BOBIEN. 


DISMEMBRATIONIS. 


Pio Papa X feliciter regnante, Pontificatus Dominationis Suae anno 
octavo, die 4 Martii 1911, RR. PP. DD. Michael Lega, Decanus, Ponens, 
Fridericus Cattani, Ioseph Alberti, Auditores de Turno, in causa Bobien. 
- Dismembrationis - inter Parochiam loci Alpisplanae repraesentatam 
per procuratorem Angelum D. Alessandri, advocatum, et incolas loci Vici- 
superioris, repraesentatos per procuratorem Vincentium Sacconi, advoca- 
tum, sequentem definitivam tulerunt sententiam. 


Paroecia Alpisplanae dioecesis Bobiensis tribus constat vicibus, 
quorum alter Vici superioris (vulgo Vico soprano) alter Vici medii et 
tertius Alpisplanae nomen habent quod, uti patet, ex ipso locorum sito 
est derivatum. 

Paroecialis ecclesia in Vico Alpisplanae consurgit, unde ei nomen; 
tamen numerosiores fideles incolunt in Vico superiore qui altius se 
extollit in cacumine montis. Inde praecise enata est quaestio, hodie diri- 
menda, quum iam a tribus ferme saeculis incolae Vici superioris con- 
tendant ex distantia, sed potissimum ex viarum asperitate, sibi difficilem 
esse accessum ad Ecclesiam parochialem; quamobrem a longo iam tem- 
pore dimicant pro obtinenda divisione ab Ecclesia paroeciali, sibi propria 
ecclesia parochiali constituta. 

Et anno 1668 ipsis facta est venia a Curia diocesana extruendi 
ecclesiam filialem quam Divo Iosepho dedicarunt, ubi Missa diebus festis 
celebrari coepit anno 1698; quocirca apud ecclesiam capellanus consti- 
tutus fuit, qui sacrum quotidie agebat et diebus festis fidei rudimenta 


explicabat. 
Exinde graviores exvitatae sunt controversiae et aemulationes inter 


filialem et matricem ecclesiam, quae verita est ne facili gradu fideles 
Vici superioris plenam divisionem a matrice assequerentur. 

Curia dioecesana anno 1744 decretum dedit quo certis et praefi- 
nitis limitibus constituebantur facultates capellano Vici superioris con- 

cessae: sed exinde contentiones sopitae non sunt, quae cum gravius in 
dies exardescerent, res definienda anno 1766 mense Ianuario proposita 
fuit in S. Congregatione Concilii, sub hisce dubitandi formulis: 

I.-« An sit locus dismembrationi paroeciae Alpisplanae et erectioni 
novae paroeciae in villa Vici superioris? Et quatenus negative ; 

II. - « An parochus pro tempore dictae terrae Alpisplanae cogi debeat 
retinere Vicarium curatum in ecclesiae S. Ioseph dictae villae Vici supe- 
rioris ; seu potius, quomodo sit providendum in casu? et prodiit rescriptum: 

« Negative ad primam partem:; affirmative ad secundam, nempe pro 
facultate concedenda capellano Vici superioris retinendo, expensis illius 
populi, audiendi etiam in huiusmodi Oratorio publice sacramentales con- 
fessiones, sanctissimam Eucharistiam et Oleum Sanctum in eodem retinendi, 
necnon administrandi, Missamque etiam diebus solemnioribus celebrandi, 
salvis quibuscumque iuribus parochialibus ». 

Hisce facultatibus aliae accesserunt anno 1786 quum concessa sit 
facultas erigendi in dicto Oratorio fontem baptismalem et prope idem 
Oratorium extruendi coemeterium. 

Sub initio saeculi x1x ecclesia paroecialis penitus diruta, extruenda 
erat a fundamentis, et incolae tum Vici superioris, tum Vici medii nul- 
lum non moverunt lapidem ut ecclesia aedificaretur in loco commodioris 
accessus pro incolis utriusque vici: nec huic difficultati dumtaxat aediles 
publici qui ecclesiae constructionem curabant, sed alii non minori incom- 
modo prospicere debebant, nimirum invenire stabilem solum super quo 
nova ecclesia extrueretur. Reapse post diligentem soli perquisitionem a 
peritis factam, Ecclesia extructa est ubi hodie consurgit, in solidiori 
solo quam vetus diruta ecclesia, ac proprior aliis duobus vicis, ut in 
votis erat. 

Nihilominus incolae Vici soprani non destiterunt ab incoeptis et 
anno 1841 ingeminarunt preces ut sua ecclesia in parochialem erigeretur. 

Episcopus autem illius temporis, Venerabilis Giannelli (cuius hodie 
caussa Beatificationis et Canonizationis in S. RR. Congregatione agitatur) 
visus est, uti validis rationibus innixam excipere instantiam ab eisdem 
reiteratam, et amplioribus concessis facultatibus capellano, sibi propo- 
nebat ad decretum divisionis in posterum devenire, quum congrua paro- 
chialis constitueretur. 

Quod si tunc obtineri non contigit, nostris diebus assequi hoc potue- 
runt Vicisopranenses: quare anno 1907, servato ordinario processu, opta- 
tam divisionem et novae paroeciae erectionem decrevit Revinus Castelli, 
Firmanus Antistes idemque Bobiensis dioeceseos Administrator Apo- 
stolicus « riservato in segno di suggezzione e riverenza alla Chiesa 

« matrice un annuo canone di cera, oltre la facolta..... di collettare una 
« volta all’anno nella stagione del raccolto, nel territorio della nuova 
« parrocchia ». 

Quod tamen decretum iudicialiter impetere institerunt tum paro- 
chiani Alpisplanenses, tum fabricae ecclesiae administratores; quam 
instantiam introductam in S. C. Concilii, apud S. H. Tribunal ex com- 
missione Ssmi Domini Nostri prosequuti sunt, et hodie quaestio defi- 
nienda proponitur sub hac rogandi formula. 

« An rata habenda sit vel potius revocanda dismembratio facta per 
decretum diei 19 novembris 1907 in casu? » 

Ad solutionem quaestionis RR. PP., ad factum quod attinet, haec 
praeterea adnotanda esse censuerunt, nempe: 

1.° Distantiam locorum certe non esse notabilem; at viarum aspe- 
ritatem in dubium revocari non posse, praecipue tempore hyemali quod 
longum et asperrimum esse solet in alpestri ea regione. 

2.° Gravius autem erat hoc incommodum quum ante initium sae- 
culi practerlapsi magis distaret vetus ecclesia parochialis a Vico supe- 
riore quam hodierna, uti relatum est in factispecie: nihilominus non 
desunt graviora documenta et praecipue attestatio sanctissimi Praesulis 
Giannelli eiusque decreta, comprobantia etiam ad novam ecclesiam haud 
facilem et commodum, uti postulant Sacri Canones, esse accessum incolis 
Vicisoprani, praesertim hyemali tempore. 

3.° Hodie factum huiusmodi confirmant testes legitimi iidemque omni 
exceptione maiores, nempe Revius Morganti, Archiepiscopus Ravenna- 
ten., olim Episcopus Bobiensis, Revihus Castelli, qui administrationem 
apostolicam habuit dioeceseos Bobien. et hodiernum edidit controversum 
decretum, necnon hodiernus Episcopus Marelli. Magni item facienda 
sunt et canonicorum Cathedralis suffragium et attestatio Syndici loci. 

4° Praetermitti vero non debet inter facti adiuncta, gravem anti- 
pathiam iampridem exortam in Vici superioris incolis adversus Alpispla- 
nenses, fomitem veterum et hodiernarum contentionum, quae potius 
quam sopiri, in dies magis exardescet, quaeque etsi potissimum homi- 
num ingenio nimis prono in sui emancipationem ab aliorum subiectione 
attribuenda sit; tamen de facto habetur et impedit quominus omnes 
parochiani ab uno parocho regantur cum necessario profectu boni spi- 
ritualis. - Card. De Luca magni hoc factum aestimandum esse, eiusmodi 
in negotio, docuit in Adnot. ad Conc. Trid. disc. 16, n. 8. 

5.° Demum circa statum materialem ecclesiae Alpisplanae in pro- 
batis habetur, eamdem nonnullis refectionibus indigere, sed neque esse 
ruinosam aut multo minus divino cultui congrue et rite peragendo 

imparem ut sub iuramento testati sunt periti et retulerunt viri eccle- 
siastici ab Episcopo deputati ad recognoscendum rerum statum ad men- 
tem H. S. Tribunalis. 

Quare veritati et prudentiae conformia habenda sunt quae Episcopus 
postquam suis oculis omnia inspexerit, retulit litteris diei 5 Ianuarii 1911, 
nempe se invenisse dictam ecclesiam « una fra Je pid solide, ben con- 
« servate e decorose chiese della diocesi » et concludit: « Fui quindi e 
« rimango nella coscenziosa decisione di giovarmi in seguito della perizia 
« Rizzuti » - qui permagnam summam, ad 14 millia libellarum, censuit 
necessario requiri pro reficienda ecclesia - « come norma direttiva di 
« approvare 0 meno, quando ne sia bisogno, lavori per la chiesa di Alpe- 
« piana e frattanto emisi decreto in sacra visitazione pastorale, ordinando 
« nella detta chiesa i lavori necessari; giusta la perizia giurata del Pac- 
« carone; solo mi astenni finora dall’intimarla etc. ». 

Hisce in facto notatis, ad ius quod attinet, haec RR. PP. animad- 
verterunt. Regula, in hoc negotio servanda, statuta est a Concilio Tri- 
dentino sess. 21, cap. 4, ubi praecipitur: 

« In iis vero (ecclesiis) in quibus ob locorum distantiam sive dif- 
ficultatem, parochiani sine magno incommodo ad percipienda sacramenta 
et divina officia audienda accedere non possunt, novas parochias, etiam 
invitis rectoribus, iuxta formam Constitutionis Alexandri II] quae incipit 
“ Ad audientiam ” constituere possunt (Ordinarii) ». Advertit Concilium: 
« etiam invitis rectoribus » nempe illegitime invitis: nam rectores ec.le- 
siarum sunt legitime inviti - et hine audiendi - si vere canonica non subsit 
caussa divisionis. Sane ipsum Concilium in prima parte relati capitis 
iubet assumendos esse a rectoribus coadiutores curae animarum si ita 
satis consultum sit commoditati fidelium. Hoc sub aspectu divisio paro- 
chiarum est odiosa, quia haec non est decernenda nisi subsit necessitas 
canonica, eademque continet quamdam « alienationem » uti docent omnes 
canonistae interpretantes citatum caput « Ad audientiam ». Ita, e. g., 
Card. De Luca, disc. 12, 4, 8, de Decimis: « Per erectionem (novae) depau- 
« peratur antiqua ecclesia paroecialis eiusque dignitas vilesceret ». 

Quare Conc. Trident. in cit. cap. iubet consulendum esse bono fide- 
lium per coadiutorum constitutionem et ad divisionem novae parochiae 
non esse deveniendum nisi cum magno incommodo fideles Ecclesiam adire 
queant, seu cum magna difficultate, uti iam statuerat caput « Ad audien- 
tiam ». Haec regula adamussim, seu cum aliquo rigore, applicata fuit a 
S. C. Concilii, uti testatur Benedictus XIV Instit. Ecclesiastic. 93 et decre- 
tum fuit ab eadem Congregatione in Aquen.2 Aug. 1721, in Lunen. Sar- 
zanen. 27 Sept. 1732 et 24 Ian. 1733; dismembrationem autem concessam 

non fuisse, nisi gravibus urgentibus rationibus docent resolutiones in 

Meliten., 19 ian. 1735; Derthonen. 28 Ian. 1736; Asculana, 11 April. 1739; 
Novarien., 20 Sept. 1760; Ariminen., 26 Mart. 1783 et 8 Aug. 1789, et Ve- 
rulana, 22 Maii 1784. 

Hoc S. Tribunal in resolvendis eiusmodi quaestionibus stricte inhaesit 
principio, nempe non esse deveniendum ad parochialis beneficii divisio- 
nem, si alias consuli potuisset bono animarum; nec aliter poterat se 
habere iurisprudentia H. S. Ordinis, quia iudicis est applicare ius seu 
SS. Canones prouti hi a competente auctoritate propositi sunt. Re sane 
vera, in decisione 224, nn. 6 et 8, et decisione 578, n. 2 ssq., part. 19, 
decis. 204, n. 1, part. 17, et decis. 484, n. 3, part. 1, inter recent. haec 
regula ab H. S. O. firmatur, nempe necessitatem dismembrationis desu- 
mendam esse é€x distantia locorum ab ipsamet ecclesia parochiali quae 
tamen ita esse debet ut incommodum reddat accessum parochianis acce- 
dentibus ad recipienda sacramenta, ad audienda divina officia, diffici- 
lemque reddat sacramentorum administrationem constitutis in extremis 
vitae, adeo ut periculum animae resultet. 

Quare in decis. 378, n. 5 et ssq. part. 19 p. |. inter recent. decernitur, 
non posse deveniri ad dismembrationem quando indemnitati. parochia- 
norum aeque bene consulitur per vicarii deputationem: et in Decis. 484, 
n. 4 ssq. part. 1 Recent. asseritur non esse decernendam dismembrationem 
etsi aliquando contigerit aliquos parochianos decessisse sine sacramentis, 
si incommodo removendo aliunde provideri possit vel media deputatione 
coadiutoris, vel per novae capellae aedificationem. Quae tamen posterior 
assertio nimiae severitatis argui posset si ad unguem applicaretur, uti 
docet Fagnan. in comment. ad cit. cap. « Ad audientiam » n. 17. « Neque 
tamen requiritur ut parochiani aliquando decesserint sine sacramentis.... 
Unde satis est ad validitatem erectionis ut immineat periculum ne sic 
decedant: neque eiusmodi eventus est expectandus, quin potius prae- 
veniendus ne contingat.. et ita censuit S. Congregatio Concilii ». Et pro 
adiunctis hodiernae controversiae adamussim ad rem facit quae perpendit 
Pignatelli: « Si constiterit quod via sit montuosa, aspera, lutosa ac ita 
ardua ut parochiani sine magno incommodo, imo etiam periculo pro 
recipiendis sacramentis et audiendis divinis officiis ad parochialem acce- 
dere nequeant, praesertim tempore hyemali, propter imbres et pluvias, 
reputatur necessaria dismembratio, sive erectio novae paroeciae ». (Cfr. 
T. IV., Consult. 230, n. 9). 

Re sane vera S.C. Concilii, Tridentini interpres pro casuum et tem- 
porum necessitate, magis inhaerens intentioni legis quam eius literae, aspe- 
ritatem enunciatae iurisprudentiae emollivit uti explicat Ferraris in sua 

Bibliotheca canon. vocab. Dismembratio n. 30, ssq. « In foro invaluerat 
opinio quod concurrente etiam iusta caussa, deveniendum haud esset 
ad dismembrationem parochiae ubi prospici posset retentione in aliqua 
capella capellani qui praesto esse posset pro necessitatibus spiritua- 
libus parochianorum qui Ecclesiam parochialem vel prae distantia vel 
prae itineris difficultate adire nequeunt; ita perpetuo respondit Rota, 
signanter in recent. decis. 578, (iam supra citat. etc.). Et adamussim 
censuit S. Congreg. Concilii interpres in Derthonen. dismembrat., 5 
April. 1732, ete...... Et procedebatur cum hac opinione, sive dismem- 
bratio parochiae peteretur ex impedimento temporario, puta fluminis 
aut torrentis hyberno tempore exundantis, sive etiam ex impedimento 
perpetuo, scilicet distantiae.... et sive nova parochia erigi vellet ex bonis 
veteris parochiae, sive ex bonis aliunde provenientibus, ut tenuit idem 
S. Tribunal coram Falconer., decis. 34, n. 12 in Miscell. At novissime 
in diversam abiil sententiam S. Congreg. Concil. Interpres in Comen., 
3 Decembr. 1750. Censuit enim deveniendum esse ad dismembrationem 
parochiae, tametsi rector veteris parochiae retinere offerret in aliqua 
capella capellanum qui occurrere valeret spiritualibus indigentiis paro- 
chianorum qui insta de causa instabant pro dismembratione. Ad evitan- 
dam dismembrationem recentius in Nolana 3 Febr. 1753 et 1755, oblata 
quoque fuit retentio non unius capellani, sed duorum at minime ei 
adhaesit S. Congregatio..... causa vero finem habuit concordia qua facta 
fuit dismembratio et sic erecta nova parochia ». 

Hane benigniorem interpretationem maxime firmavit S. C. pluribus 
decisionibus nostrae aetatis apprime conformibus ob frigescentem fide- 
lium charitatem et fidem in Deum eiusque religionem. Ita in Reatina 
20 Sept. 1817, in Urbinaten., 27 Nov 1852 et 20 Nov. 1853, in Sypontina, 
25 Ian. 1879, in Concordien. 19 Ian. 1889, in Ianuen., 7 Jun. 1907 quarum 
decisionum intentionem et iurisprudentiam inde manantem, ita inter- 
pretatur commentator ephemeridis Act. Apostolicae Sed., Vol. XIII, Ap- 
pend. VI. « Dismembratio (olim) habita est tantum uti remedium extre- 
mum; ita ut locum non haberet quoties necessitati consuli potuisset per 
Parochi vicarium. A medio fere saeculo elapso mitius iudicatum est de 
evidenti ecclesiae utilitate, ita ut haec non confunderetur cum absoluta 


’ necessitate. Hine praxi recentiore pene nulla habetur ratio de remediis 


subsidiariis vel extremis. Et quatenus utilitas in animarum bonum appa- 
reat, dismembratio decernitur, neque facili modo improbatur, si ab Epi- 
scopo facta fuerit, praecipue si dos aut sufficientes reditus non desint 
pro novo parocho »..... « Nostris hisce temporibus Sacra Concilii Con- 
gregatio in diversam ivit sententiam; sapienterque id factum esse, 

deprehendes si parumper spectes aetatis nostrae ingenium. Mores de- 
pravati, permulti lupi, qui furunt ut gregem devorent nisi absolutam 
necessitatem, evidentem saltem utilitatem portendunt multiplicandi pa- 
stores ». 

Re autem intimius perpensa, haec differentia inter veterem et 
hodiernam iurisprudentiam tota consistit in diversa aestimatione facti 
seu adiunctorum quibus continetur difficultas seu incommodum ex 
parte quorumdam parochianorum adeundi Ecclesiam parochialem. 

Hoc incommodum autem est magis vel minus grave, si non abso- 
lute saltem relative, attentis diversis locis, et maxime moribus populorum. 
Ipse Fagnan., in Comment. ad cap. « Ad audientiam » n. 2, docet: « Nota 
primum, sine magna difficultate, hanc esse iustam causam dividendi paro- 
chiam et novam ecclesiam infra eius limites construendi si parochiani ad 
ecclesiam antiquam sine magna difficultate accedere nequeunt; Concil. 
Trident. dixit sine magno incommodo in cap. 4, sess. 21, et merito, nam 
illud solum possumus quod commode possumus, ut L. nepos Proculo ff. de 
verb. signif. sive haec difficultas adeundi Ecclesiam matricem proveniat 
ex distantia loci sive ex alia causa, nihil refert ». Et clarius De Luca, in 
discur. XII, de Decimis explicat quaenam sit indoles controversiae circa 
dismembrationem et quare decisiones inter se adeo discordes prodierint, 
docens: « Quamvis occasio non deerit formiter magisque mature hunc 
articulum in Rota disputare; attamen semper credidi quod ista dicenda 
non sit quaestio iuris, sed potius facti et voluntatis, ut etiam recenter 
agnovisse visa est Rota in Hispalen. seu Nullius Decimarum, 23 Nov. 1761, 
c. Bourlemont, quod scilicet principaliter ex facti qualitate et circumstantiis 
in eo fortiori casu pro antiqua Ecclesia contra modernam dismembratam 
responsum fuit: ac propterea iuxta adeo frequenter insinuatam regu- 
lam quae in huiusmodi facti ac voluntatis quaestionibus insinuata est, 
erroneum videtur procedere cum generalitatibus sive cum decisionibus 
proditis in aliquibus casibus particularibus; cum vero singulorum decisio 
ex eorum praecisis circumstantiis ac facti qualitate metienda sit ». 

In themate sane non habetur ea distantia a ss. Canonibus per- 
pensa ut ad dismembrationem deveniri debeat, neque accessus diffi- 
cultas tanta esse videtur ut eidem consultum satis non sit per capeliani 
deputationem in Capella filiali: sed RR. PP. visum est perpendi debere 
in facto, magnam haberi anfipathiam inter fideles Vici superioris et Alpis- 
planenses, unde ministerium parochiale si ab uno parocho loci Alpis- 
planae geratur fit minus utile parochianis Vici superioris: antipathiam 
autem certis in adiunctis aestimari posse uti causam canonicam dismem- 
brationis docet De Luca in Adnotat. ad Concil. Trident. discur. XVI, n. 8. 

Praeterea minus attendenda visa est Patribus oppositio facta ab 
Ecclesia parochiali, quippe eius dos non proprie dividitur, sed tantum- 
modo dismembratur territorium: et sane territorii parochialis pro parte 
avulsio seu divisio, est minus odiosa in iure, quam ipsa praebendarum 
divisio, iuxta praescriptum Cap. VIII, tit. V, de praebend. et dignit: « divi- 
sionem praebendarum .... fieri prohibemus ». Vicosopranenses enim dotem 
afferunt pro nova parochia. Ad rem iuvat iterum audire De Luca pra- 
ctice rem considerantem sub hoc aspectu, aientem (De Decimis, cit. 
discur., n. 8): 

« Eatenus Ordinarii ad eiusmodi novas erectiones cum formali 
dismembratione procedere solent quatenus illa parochianorum pars 
quae petit, congrue dotet novam parochiam, adeo ut antiqua dos istud 
detrimentum saltem in hac parte non patiatur; potissime vero quia 
frequentius huiusmodi novae erectiones..... peti solent non tam pro 
commodiori administratione sacramentorum, quam pro quadam supe- 
rioritate alterius communitatis in qua parochia sita sit ». Et Monacelli 
(Formul. leg. Vol. J, tit. II, n. 6 et 7), tradit: « Verum tamen est quod 
cum frequenter ad formalem dismembrationem soleat deveniri quando 
parochianorum pars vel communitas quae id petit ob distantiam loci 
vel magnam incommoditatem itineris congrue dotet novam parochiam 
erigendam: tunc oblatio capellani seu coadiutoris pro administratione 
sacramentorum diebus festis per rectorem facta ad evitandam dismem- 
brationem non est sufficiens ad retardandam novae parochiae erectio- 
nem, sed ad illa iuste proceditur, ea non obstante ». Porro dismembratio 
quae suapte natura est odiosa et hinc habet resistentiam iuris commu- 
nis, in casu eo minus est dicenda odiosa quo minor est alienatio iurium 
veteris ecclesiae cuius dos nullimode depauperatur, saltem directe. Re- 
vera, iuxta ea quae refert Episcopus et iam perpensa sunt inter facti 
adiuncta, ecclesia Alpisplanensis indiget restaurationibus quae tamen 
perfici valent commode, etiam decreta dismembratione . 

Verum, rescriptum H. S. Ordinis diei 6 Sept. 1909 iussit novam 
parochiam erigendam certa dote praeditam esse debere pro expensis 
cultus divini et pro necessariis restaurationibus, et ad rem haec per- 
pensa fuerunt a RR. DD. in iure. 

Omni procul dubio, Ecclesiam sua dote gaudeat oportet cum in 
parochiam erigitur. Fagnan., I. ¢., n. 7, docet hoc sequi ad mentem 
cap. Nemo de consac. dist. 1, « prohibentis ecclesiam aedificari sine com- 
petente dote ». Item argument., cap. 8, de cons. Eccl., 48, Decr. Greg. IX. 
Dos autem sufficiens, uti explicat Wernz, Ius decret., II, n. 252, requi- 
ritur « tum ad substentationem beneficiati, tum ad referenda onera fabri- 

cae ecclesiae et cultus divini ». Et Schmalzgr., De eccles. aedif., n. 22, ait: 
« Dos eiusdem (ecclesiae) tanta esse debet ut ex ea luminaria coeteraque 
ad s. ministerium necessaria haberi, ministri eiusdem commode sub- 
stentari, iura episcopalia persolvi, in pauperes liberalitas et..... similia 
onera supportari valeant ». Ita Reiffenstuel, h. ¢., n. 9, et communiter 
omnes doctores. 

In themate autem habetur dos congrua pro parochi sustentatione. 
Etiam nonnulli suppetunt reditus pro expensis cultus: parochiani vero 
qui iure tenentur ad expensas suppeditandas pro cultu divino et eccle- 
siae fabrica, quique, uti docent citati doctores, compelli possunt ab Epi- 
scopo, etiam adhibitis poenis ut huic oneri satisfaciant, sunt ita animo 
comparati ut libentissime et copiose concurrant ad eiusmodi expensas 
ferendas. 

Quare hisce omnibus perpensis quoad decreti substantiam recto 
tramite fluit conclusio, nempe dismembrationis decretum esse ratum 
habendum et confirmandum. 

Neque Patribus visae sunt obstare duo difficultates formam decreti 
attingentes. Quarum prima habetur ex eo quod S. Congregatio Concilii, 
suo rescripto mense lIanuario anni 1765 reiecerit petitam dismembra- 
tionem et clausulam addiderit « amplius » seu « amplius caussa non 
proponatur ». 

Siquidem haec clausula afficit quaestionem tune propositam et in 
certis facti adiunctis consideratam, quibus attentis illud secutum est 
rescriptum. Agebatur potissimum de defectu dotis ex parte parochiae 
erigendae, cui tribui sufficiens dos non poterat ab Ecclesia matrice quae 
et ipsa vix congrua dote potiebatur. Hodie res diversimode se habet. 
Denique animadversum est, rescriptum et rescripti clausulas afficere 
partes contendentes: nam iuxta tritum effatum res inter alios acta aliis 
nec nocere nec prodesse potest. 

Quare praedicta sententia nullimode cohibere aut restringere poterat 
Episcopi Ordinarii facultatem eidem compelentem ad tramitem cap. 4, 
sess. 21, Conc. Tridentini. 

Altera difficultas sequitur ex eo quod decretum dismembrationis 
editum sit in Curia Firmana, cum attingeret dioecesim Bobien. Siquidem 
revocata est regula iuris: Eatra territorium ius dicenti non paretur 
impune. 

Neque diluitur obiectum, quia Archiepiscopus Firmanus erat una 
simul Administrator Apostolicus Bobien. Nam in eadem persona cumu- 
labantur duo tituli ordinariae potestatis qui tamen duo distincta terri- 
toria respiciebant. 


2 
4 


S. Romana Rota. 911 


Verum PP. perpenderunt decretum dismembrationis contineri non 
quidem in ea iurisdictione contentiosa quam tantum iudex in suo ter- 
ritorio exercere debet ordinario, sed in iurisdictione voluntaria. « Diffe- 
runt hae duae iurisdictionis species (docet Reiffenstuel, De offic. et potest. 
iudic. ordin., n. 8), inter alia, ex eo quod ad exercitium iurisdictionis 
voluntariae non requiritur strepitus forensis, nec processus iudicialis, 
neque opus est iudicem pro tribunali sedere: haud obstante quod inter- 
dum aliqua extraiudicialis cognitio causae requiritur. Unde etiam haec 
valide et licite exercetur in alieno territorio absque iniuria iudicis illius 
loci..... E contra vero iurisdictio contentiosa exerceri non potest sine 
processu iudiciali ac proinde extra proprium iudicis territorium et in 
alieno, sine expresso vel tacito consensu iudicis locis illius atque etiam 
partium litigantium exerceri nequit .... ». 

Iamvero per se dismembrationis negocium est extraiudiciale et per- 
tinet ad voluntariam iurisdictionem: formae vero processuales sunt 
inquisitivae seu ordinatae ad cognoscenda factorum adiuncta, at non 
sunt proprie iudiciales, quousque partes quarum interest, non impetant 
coram iudice competente ipsum dismembrationis decretum, prouti fit 
nostra hodierna actione. 

Nihilominus nisi certae subsint rationes, expedit ut huiusmodi 
decreta edantur intra territorium dioecesis ad quam spectat ipsum 
decretum. 

Quare prudentissime Rmus Ordinarius iussit promulgationem De- 
creti fieri in Curia Bobiensi. Sed nullimode in casu quaestio esse potest 
de nullitate decreti ex isto capite. 

Quibus omnibus mature perpensis et consideratis, Christi nomine 
invocato, Nos infrascripti Auditores de turno pro Tribunali sedentes et 
solum Deum prae oculis habentes, declaramus, decernimus ac definitive 
sententiamus, proposito dubio respondentes: « Affirmative ad primam 
partem, Negative ad secundam, firmo tamen iure Ecclesiae Alpispla- 
nae peragendi annuam collectionem oblationum in parochia Vicisupe- 
rioris, uti in decreto Episcopi; nec non exigendi extraordinariam con- 
tributionem saltem operum ab Episcopo determinandam et urgendam 
ad normam ss. canonum, si_ ecclesia Alpisplanae indigeat gravibus et 
extraordinariis reparationibus. Expensas vero volumus haberi compen- 
satas inter partes ». 

Ita pronunciamus, mandantes Ordinariis locorum et Ministris Tri- 
bunalium, ad quos spectat, ut exequutioni mandent hanc nostram defi- 
nitivam sententiam, et adversus reluctantes procedant ad normam 

ss. canonum, et praesertim cap. 3, Sess. XX V, de Reform. Conc. Trid., iis 
adhibitis executivis et coercitivis mediis, quae magis efficacia et oppor- 
tuna pro rerum adiunctis extitura sint. 


Romae, in sede Tribunalis S. R. Rotae, die 4 Martii 1911. 


Michael Lega, Decanus, Ponens. 
L. S. Fridericus Cattani. 
Ioseph Alberti. 


Sac. Tancredes Tani, Notarius. 


Il. 
Citatio Edictalis 


PANAMEN. 


NULLITATIS MATRIMONII (PORRAS-PANIZA.) 


In prima huius causae propositione apud H. S. Tribunal, cum 
rite citata fuisset Diia Eva Rachael Paniza, cumque Curia de Sonora in 
Republica Mexicana, cui commissum fuerit mandatum citationis reae 
conventae notificare, rescripsisset factam commissionem exequi nequi- 
visse, eo quod domicilium praefatae mulieris reperiri non potuit, per 
Edictum, in Commentario Officiali « Acta Apostolicae Sedis » insertum, 
praedicta Domina citata fuit, ad normam iuris. 

Cum autem, hac edictali citatione non obstante, eadem Dfia Paniza 
in iudicium non comparuerit, et in eius contumaciam sententia edita 
fuerit, matrimonium declarans nullum, cumque Defensor Vinculi ex 
officio ab hac sententia prout de iure appellaverit, infrascriptus Auditor 
S. R. Rotae, et Causae Ponens, ad tramitem art. 24, § 4, Regularum 
pro iudiciis exercendis coram S. R. R. Tribunali, iubet per praesens 
edictum, inserendum in eodem Commentario Officiali, ad effectum pro- 
cedendi in gradu appellationis super Causa, de qua agitur, partem con- 
ventam iterum citari, ad comparendum sive per se sive per procurato- 
rem legitime constitutum die 1 proximi venturi lulii coram eodem Tri- 
bunali ; quod si non comparuerit, ut contumax habebitur, et audito prius 
Vinculi Defensore ex Officio ad ulteriora procedatur, et die 14 eiusdem 
mensis causa disceptabitur sub sequenti dubitandi formula: An sen- 

tentia rotalis diei 20 Decembris 1910 sit confirmanda vel infirmanda 
in casu? 

Itaque locorum Ordinarii quicumque notitiam habentes de domi- 
cilio aut commorationis loco Diiae conventae curare debent, si et qua- 
tenus fieri possit, ut de hac edictali citatione ipsa moneatur. 

Romae, die 29 Aprilis 1911. 


Franciscus Heiner, Ponens. 


Sac. Tancredes Tani, 
L. 48 S. Notarius S. R. Rotae. 


(Traduction). 


TRIBUNAL DE LA SACREE ROTE ROMAINE. 
Citation par Edit. 
PANAMA. - NuLuité MariaGe (PorrAs-PAniza). 


Lorsque cette cause fut proposée pour la premiére fois au Tribunal de la 
S. Rote, Madame Eva Rachel Paniza, citée réguliérement, fut déclarée de domicile 
inconnu par la Curie de Sonora (Mexique) commise par la S. Rote pour notifier 
la dite citation. En conséquence, sur l'information que la Curie de Sonora 
n’avait pas pu exécuter ce mandat, Madame Paniza fut citee conformément au 
Droit, par Edit inséré dans le Bulletin Officiel « Acta Apostolicae Sedis ». 

Nonobstant cette derniére citation, Madame Paniza ne comparut point; 


‘elle fut jugé contumace et son mariage fut déclaré nul. 


Contre cette derniére sentence de nullité, le Défenseur du lien a légale- 
ment fait appel. C’est pourquoi le soussigné, Auditeur de la S. Rote Romaine 
et Ponent de cette Cause, ordonne qu’en vertu de l'art. 24, parag. 4, des Régles 
a observer devant le dit Tribunal, le présent Edit soit inséré dans le Bul- 
letin Officiel et que par lui, Madame Eva Rachel Paniza soit de nouveau 
citée 4 comparaitre devant le méme Tribunal, soit par elle-méme, soit par 
procureur légitimement constitué le 1° juillet prochain, afin qu’il soit procédé 
en appel sur cette méme Cause. Et si elle ne comparait point, elle sera retenue 
contumace et, aprés avoir entendu le Défenseur du lien, on poursuivra la pro- 
cédure et le 14 du méme mois le S. Tribunal sententiera sur le doute ainsi 
formulé: « La sentence Rotale du 20 décembre 1910 doit-elle étre confirmée 
ou réjetée ? » 

En conséquence, tout Ordinaire qui aurait connaissance du domicile 

ou du lieu d’habitation de Madame Paniza, doit veiller, 4 ce qu'elle soit 
informée dans la mesure du possible, de la présente citation par Edit. 
Rome, le 29 Avril 1911. 


Francois Heiner, Ponent. 


Sac. Tancredes Tani, 
Notaire de la S. R. Rote. 


DIARIUM ROMANAE CURIAE 


SEGRETERIA DI STATO 


NOMINE 


ll Santo Padre, con biglietto della Segreteria di Stato, si é degnato di 
nominare : 
4 Maggio 1911. — L’Illmo e Rmo Mons. Pietro Rossetti, Uditore della 
Sacra Romana Rota; 


Con biglietto e con Breve della Segreteria di Stato, si é degnato di no- 
minare: 


Protonotari apostolici ad instar participantium: 


7 Marzo 1911. — 11 Rev. Enrico Delassus, dell’archidiocesi di Cambrai. 

23 Marzo. — Mons. Cesare Cerretti, Vicario della Patriarcale Basilica 
Liberiana. 

1 Aprile 1911. — Ll Rev. Canonico Edmondo Surmont, Vicario Generale 


dell’archidiocesi di Westminster. 
5 Aprile. — Mons. Luigi Teofilo Cosnilleau, della diocesi di Versailles. 


Prelati domestici di S. S.: 


7 Marzo 1911. — Il Rev. Canonico Raimondo Amedeo Maria Scalhbert, 
curato-decano di Dunkerque, dell’archidiocesi di Cambrai ; 

— Il Rev. Canonico Carlo Enrico Cappliez, curato-decano di S. Nicola 
di Valenciennes, dell'archidiocesi di Canibrai. 
10 Aprile 1911. — Il Rev. Giuseppe Neindeifel, parroco a Vienna. 
19 Aprile. — Ll Rev. Leone Prato, Parroco di 8. Secondo a Torino. 


L. S. 

ONORIFICENZE 


Sua Santita, con biglietto e con Breve della Segreteria di Stato, si é 
degnata di conferire le seguenti onorificenze: 


La Commenda dell’ Ordine di S. Gregorio Magno, classe civile : 


11 Aprile 1911. — Al Sig. Gastone Cardinae], dell’archidiocesi di Malines. 
20 Aprile. — Al Sig. Enrico Eras, di Bois-le-duc. 


Il Cavalierato dell'Ordine di S. Gregorio Magno, classe civile: 


4 Marzo 1911. — Al Sig. Leone Bonnel, di Cambrai. 

6 Marzo. — Al Sig. Dott. Gustavo de Corbie, professore di diritto civile 
nell’ Universita cattolica di Lilla; 

— Al Sig. Dott. Giovanni Maria Redier, professore titolare di patologia 
all’ Universita cattolica di Lilla. 

8 Aprile 1911. — Al Sig. Visconte Luigi de Gibon, della diocesi di Cou- 
tances, Presidente della Societa della gioventt cattolica diocesana. 

10 Aprile. — Al Sig. Conte Raoul Maria Giuseppe d’Osseville, della dio- 
cesi di Coutances, Presidente della Federazione diocesana dei padri di famiglia. 


11 Aprile. — Al Sig. Andrea Torricelli di Firenze, Presidente della Dire- 
zione diocesana fiorentina. 


MAGGIORDOMATO DI SUA SANTITA 


NOMINE 


La Santita di nostro Signore, con biglietto di S. E. Rha Mons. Maggior- 
domo, si é degnata di nominare: 


Camerieri segreti soprannumerari : 


22 Aprile 1911. — Mons. Giovanni Anfossi, dell’ archidiocesi di Torino. 
25 Aprile. — Mons. Gustavo Ernesto Coelho, della diocesi di Marianna; 
— Mons. Giuseppe Pierleoni, della diocesi di Norcia ; 

— Mons. Sigismondo Paciorkowski, dell’archidiocesi di Varsavia. 

Camerieri segreti di spada e cappa soprannumerari : 


18 Aprile 1911. — Il Sig. Edoardo J. Du Mee, dell’ archidiocesi di Fila- 
delfia ; 

— Il Sig. Pietro Kernan, dell‘archidiocesi di Filadelfia. 

22 Aprile. — ll Sig. Barone Giovanni de Trétaigne. 

29 Aprile. — Il Sig. Carlo Guglielmo Clifford, della diocesi di Shrewsbury. 


Cappellano d'onore extra urbem : 
25 Aprile 1911. — Mons. Jése Joao de Deus, della diocesi di Campanha. 


NECROLOGIO 


Maggio 1911. — Mons. Giovanni Szabé, vescovo di Armenopoli o Szamos 
Ujvar. 


| 


: 


S. CONGREGATIO INDICIS. 


Decretum quo aliqua prohibentur opera - 9 mai 1911 


S. CONGREGATIO RITUUM. 


Decretum. - De repositione et translatione festorum in ecclesiis particu- 
laribus. - 3 mati 1911 . 


SACRA ROMANA ROTA. 


Bobien. - Dismembrationis. - ¢ martii 1911. ce 
Panamen. - Citatio edictalis. - Nullitatis matrimonii (Porras-Paniza). 
- 29 aprilis 1911 . 


DIARIUM ROMANAE CURIAE 


Segreteria di Stato, Nomine e onorificenze 
Maggiordomato di Sua Santita, Nomine . 
Necrologio 

